qundao/data-zh-poetry huggingface dataset:
春尽
作者：王廷陈
朝代：明

春尽人将老，庭閒晷独迟。絮飘兼鹤毳，花落罥蛛丝。石溜依琴泻，云阴入户移。幽怀偏水竹，晚步故临池。
春日书室示诸子
作者：王廷陈
朝代：明

家声看子弟，世绪衍箕裘。豹隐文当变，莺鸣友可求。专门大戴礼，入室汝曹优。闾里高门在，须乘驷马游。
春日学宫见雪
作者：王廷陈
朝代：明

雪是初春积，人于此地逢。纡回青帝驾，散漫素王宫。向晦能无昧，当阳忽已融。映书贫士喜，何计缓东风。
春日山居即事五首
作者：王廷陈
朝代：明

草动三江色，林占万壑晴。篱边春水至，檐际暖云生。溪大迎船吠，邻鸡上树鸣。鹿门何必去，此地可躬耕。瓜地斜侵浦，茅堂曲抱山。琴书青竹里，枕簟绿萝间。累日头无栉，浮云心自閒。交游渐稀少，双户昼长关。筑室清溪曲，为园古道傍。苔痕侵户牖，云色上衣裳。牧笛依青草，渔舟隐绿杨。偶然幽兴惬，搔首放歌长。系舸篱傍树，开渠槛外流。竹烟藏晓嶂，花气覆春洲。玄鸟营巢至，阴虫逐侣游。生涯堪放浪，何必世人求。野旷林争出，花深径屡回。春风芳草上，乱水白云隈。燕接飞虫去，莺沾落絮来。小堂宜竹护，一一荷锄栽。
春日山居即事五首·其一
作者：王廷陈
朝代：明

草动三江色，林占万壑晴。篱边春水至，檐际暖云生。溪大迎船吠，邻鸡上树鸣。鹿门何必去，此地可躬耕。
春日山居即事五首·其三
作者：王廷陈
朝代：明

筑室清溪曲，为园古道傍。苔痕侵户牖，云色上衣裳。牧笛依青草，渔舟隐绿杨。偶然幽兴惬，搔首放歌长。
春日山居即事五首·其二
作者：王廷陈
朝代：明

瓜地斜侵浦，茅堂曲抱山。琴书青竹里，枕簟绿萝间。累日头无栉，浮云心自閒。交游渐稀少，双户昼长关。
春日山居即事五首·其五
作者：王廷陈
朝代：明

野旷林争出，花深径屡回。春风芳草上，乱水白云隈。燕接飞虫去，莺沾落絮来。小堂宜竹护，一一荷锄栽。
春日山居即事五首·其四
作者：王廷陈
朝代：明

系舸篱傍树，开渠槛外流。竹烟藏晓嶂，花气覆春洲。玄鸟营巢至，阴虫逐侣游。生涯堪放浪，何必世人求。
春日过四兄溪边草堂奉怀一首
作者：王廷陈
朝代：明

已傍烟霄开画省，独留云壑掩柴门。天边鸿雁春先起，江上凫鸥暖自喧。馥馥汀兰愁赋客，萋萋径草怨王孙。谢池莫漫怀群从，汉署长应奉至尊。
春日郊游同所知
作者：王廷陈
朝代：明

芳郊联骑出，竹苑听莺迁。共酌陶嘉月，相看忆昔年。病因春事减，穷益故人怜。秪恐闻鶗鴂，花间拚醉眠。
春日重过曾园
作者：王廷陈
朝代：明

名园重系马，丽日此开尊。冻解溪声乱，暄回林气繁。转怜花识面，更觉鸟能言。秪恐春光尽，留连日易昏。
春游
作者：王廷陈
朝代：明

晴日动春沙，乘閒到水涯。开颜聊自媚，得意欲谁誇。跻磴时扪葛，寻源屡入花。江山怜病客，行坐惠烟霞。
春游赠刘子
作者：王廷陈
朝代：明

时禽犹啸匹，欢赏合携俦。未老县车卧，乘春结驷游。云光驰翠巘，树彩幕芳洲。饮兴无令尽，明朝复此求。
春阴
作者：王廷陈
朝代：明

两月阴霏苦不开，一春门巷客稀来。风花狼藉惜将尽，烟草微茫望屡回。万事日非长闭户，百年今半且衔杯。江湖远适非吾兴，泥淖深栖祇自哀。
晚泊访李仲玉
作者：王廷陈
朝代：明

宵泛事幽寻，危岩倒月侵。石门面苍渚，桂楫倚丹林。风竹和龙笛，冰弦藉凤琴。酒阑各分手，天汉忽横参。
晚泛
作者：王廷陈
朝代：明

投林众鸟疾，薄暮孤帆开。落日似相逐，前山恍自来。云霞互明灭，风浪争喧豗。待月面洲渚，徒婴逝者怀。
晨渡望龙蟠寺
作者：王廷陈
朝代：明

石拔烟霞抱，舟回浦溆通。楼台疑蜃市，钟鼓识龙宫。宝树萦波上，金花落镜中。何时登彼岸，一洗世缘空。
暮春偕二三子登定惠院亭
作者：王廷陈
朝代：明

台榭枕黄州，春深岸帻游。云孤开石壁，地拔俯江楼。触目烟花散，伤心岁月流。弃捐知己矣，童冠几销忧。
月夜叹五首
作者：王廷陈
朝代：明

度牖含风色，悬楼转雪辉。天边照羁羽，不比鹊南飞。明月岁如此，青枫再改颜。故山有丛桂，怅望几时攀。莫谓高栖稳，高栖翻累躯。清光逼禁树，树树有惊乌。玉关同一照，玉镜几回圆。莫作征人妇，高楼长自眠。万古关山曲，仍传笛里风。中宵报烽火，残魄倚张弓。
月夜叹五首·其一
作者：王廷陈
朝代：明

度牖含风色，悬楼转雪辉。天边照羁羽，不比鹊南飞。
月夜叹五首·其三
作者：王廷陈
朝代：明

莫谓高栖稳，高栖翻累躯。清光逼禁树，树树有惊乌。
月夜叹五首·其二
作者：王廷陈
朝代：明

明月岁如此，青枫再改颜。故山有丛桂，怅望几时攀。
月夜叹五首·其五
作者：王廷陈
朝代：明

万古关山曲，仍传笛里风。中宵报烽火，残魄倚张弓。
月夜叹五首·其四
作者：王廷陈
朝代：明

玉关同一照，玉镜几回圆。莫作征人妇，高楼长自眠。
有感
作者：王廷陈
朝代：明

万事不复理，此生从所之。自知心匪石，谁念鬓成丝。得失事非偶，驰驱数已奇。虽然罢通籍，饱饭亦恩私。
有感二首
作者：王廷陈
朝代：明

多难已如此，良朋今是谁。傍观纷窃笑，对泣一空悲。虎口几不免，人心安可知。古交难获睹，三复谷风诗。平生矜结客，一旦失交亲。掉臂不我顾，开心欲谁陈。转见弯弓者，那闻击筑人。翻思古游侠，高义亦嶙峋。
有感二首·其一
作者：王廷陈
朝代：明

多难已如此，良朋今是谁。傍观纷窃笑，对泣一空悲。虎口几不免，人心安可知。古交难获睹，三复谷风诗。
有感二首·其二
作者：王廷陈
朝代：明

平生矜结客，一旦失交亲。掉臂不我顾，开心欲谁陈。转见弯弓者，那闻击筑人。翻思古游侠，高义亦嶙峋。
杂诗九首
作者：王廷陈
朝代：明

絺绤寒不求，纩絮暑不御。当其不切施，弃置若弗顾。时节忽复及，效用乃如故。冥运不无代，物理岂常遇。功成互见夺，乘时各有骛。嗟哉团扇姬，怨歌良已误。手持一杯水，覆地东西流。荣悴有自然，万卉同一秋。翩翩者谁子，作色矜遨游。朝见驰华轩，日暮归山丘。忧来不可知，为虑何能周。贪夫昧成理，磬折将焉求。天命无改施，智巧诚足羞。日月竞驰迈，一夕复一朝。临镜失故吾，壮心潜已消。圣朝弃贱士，九牛亡一毛。岂不希末荣，所苦术不饶。无能令身贵，何为使心劳。庄生诚我师，大鹏寓逍遥。独处忽不乐，理棹淩洪波。巨石何瀺灂，鱼龙骇经过。舍舟复安适，改轨登山阿。木魅号夕风，猿猱一何多。禽虫饶怪形，林谷声相摩。失路积愤懑，逝景忽蹉跎。云中可游遨，乏翼将如何。汉皋有游女，挥袖凌风翔。俯身拾翠羽，举步振双璜。芳华耀朝日，皓质凝秋霜。嫣然惑阳城，婉娈切中肠。将来恍复旋，何由置兰房。徙倚通精诚，青鸟逝我傍。扬声致殷勤，再为申礼防。徘徊湍濑间，绮丽不能忘。无得亦无失，喜来忧患乘。崇高带倾覆，陈根吐鲜英。反覆开存亡，臭腐舍精灵。如何声利徒，僶俛趋誉名。季子竟车裂，累印何足荣。李公具五刑，悔令游说成。卖主愆自招，上书谁为明。万事有不虞，逍遥可长生。芳春骤青骊，遨游楚江滨。道旁若堂封，云是吕王坟。衢路化陌阡，台馆尽烧焚。阴风啸寒鸱，古隧翔狐群。牛羊牧其巅，淩藉日缤纷。生存华屋居，嫔妾从如云。一朝寱重泉，贵贱何由分。庞公困陇亩，耕稼良已勤。谁知千载后，史册播馀芬。中园种桃李，不言下成蹊。凝霜被原野，零落愁安归。盛年有销铄，穷达在一时。便嬛途路子，俯仰乍荣辉。夸名何足赖，怨毒常苦滋。灵龟欢在涂，雄鸡惮为牺。膏火忌自煎，斯言诚可悲。羲和驭六龙，驰光耀万里。一潜濛汜间，沉沦不自理。楚宫在昔时，繁华照江水。歌钟日夕闻，閒榭屯罗绮。运徂谋亦屈，巍构积倾圮。当昼狐兔翔，洞房生荆杞。朝云不可招，逝者谁能止。流观天地间，庶悟达生旨。
杂诗九首·其一
作者：王廷陈
朝代：明

絺绤寒不求，纩絮暑不御。当其不切施，弃置若弗顾。时节忽复及，效用乃如故。冥运不无代，物理岂常遇。功成互见夺，乘时各有骛。嗟哉团扇姬，怨歌良已误。
杂诗九首·其七
作者：王廷陈
朝代：明

芳春骤青骊，遨游楚江滨。道旁若堂封，云是吕王坟。衢路化陌阡，台馆尽烧焚。阴风啸寒鸱，古隧翔狐群。牛羊牧其巅，淩藉日缤纷。生存华屋居，嫔妾从如云。一朝寱重泉，贵贱何由分。庞公困陇亩，耕稼良已勤。谁知千载后，史册播馀芬。
杂诗九首·其三
作者：王廷陈
朝代：明

日月竞驰迈，一夕复一朝。临镜失故吾，壮心潜已消。圣朝弃贱士，九牛亡一毛。岂不希末荣，所苦术不饶。无能令身贵，何为使心劳。庄生诚我师，大鹏寓逍遥。
杂诗九首·其九
作者：王廷陈
朝代：明

羲和驭六龙，驰光耀万里。一潜濛汜间，沉沦不自理。楚宫在昔时，繁华照江水。歌钟日夕闻，閒榭屯罗绮。运徂谋亦屈，巍构积倾圮。当昼狐兔翔，洞房生荆杞。朝云不可招，逝者谁能止。流观天地间，庶悟达生旨。
杂诗九首·其二
作者：王廷陈
朝代：明

手持一杯水，覆地东西流。荣悴有自然，万卉同一秋。翩翩者谁子，作色矜遨游。朝见驰华轩，日暮归山丘。忧来不可知，为虑何能周。贪夫昧成理，磬折将焉求。天命无改施，智巧诚足羞。
杂诗九首·其五
作者：王廷陈
朝代：明

汉皋有游女，挥袖凌风翔。俯身拾翠羽，举步振双璜。芳华耀朝日，皓质凝秋霜。嫣然惑阳城，婉娈切中肠。将来恍复旋，何由置兰房。徙倚通精诚，青鸟逝我傍。扬声致殷勤，再为申礼防。徘徊湍濑间，绮丽不能忘。
杂诗九首·其八
作者：王廷陈
朝代：明

中园种桃李，不言下成蹊。凝霜被原野，零落愁安归。盛年有销铄，穷达在一时。便嬛途路子，俯仰乍荣辉。夸名何足赖，怨毒常苦滋。灵龟欢在涂，雄鸡惮为牺。膏火忌自煎，斯言诚可悲。
杂诗九首·其六
作者：王廷陈
朝代：明

无得亦无失，喜来忧患乘。崇高带倾覆，陈根吐鲜英。反覆开存亡，臭腐舍精灵。如何声利徒，僶俛趋誉名。季子竟车裂，累印何足荣。李公具五刑，悔令游说成。卖主愆自招，上书谁为明。万事有不虞，逍遥可长生。
杂诗九首·其四
作者：王廷陈
朝代：明

独处忽不乐，理棹淩洪波。巨石何瀺灂，鱼龙骇经过。舍舟复安适，改轨登山阿。木魅号夕风，猿猱一何多。禽虫饶怪形，林谷声相摩。失路积愤懑，逝景忽蹉跎。云中可游遨，乏翼将如何。
杂谣五首·其一
作者：王廷陈
朝代：明

茸茸者离，而子践之。彼垣之蔓，晨兴灌之。
杂谣五首·其三
作者：王廷陈
朝代：明

虎嶟嶟，欲食人。子能棘，我能榛。虎自灾，子弧来，我戈来。
杂谣五首·其二
作者：王廷陈
朝代：明

兔在麓，跣则逐，居则肉。
杂谣五首·其五
作者：王廷陈
朝代：明

翁曰留宾，妪曰无尊。翁曰织丝，妪曰无机。
杂谣五首·其四
作者：王廷陈
朝代：明

乌母谓乌子，弋人在傍汝勿啼。弋人得知将汝归，我但高飞起，安能救汝为。
杂述八首
作者：王廷陈
朝代：明

冬林覆草閤，兀坐雪云停。避世栖金马，无人知岁星。日高不盥栉，搔首行且歌。飞来避缴鸟，戢翼盼庭柯。予本潇湘客，不作潇湘游。援琴奏流水，寂寂帝妃愁。南人慕炎方，岁宴寡所欢。虽有千金裘，不禦北风寒。出门乘款段，中道值权珰。黠校四五徒，前驱何尔强。清晨谒承明，百官仍依依。回立讯中使，君王何时归。对酒愿一醉，醉后忘悲辛。怜予亦楚产，不似独醒人。哀歌抚剑匣，雄剑且莫鸣。风云倘不负，仗尔事横行。
杂述八首·其一
作者：王廷陈
朝代：明

冬林覆草閤，兀坐雪云停。避世栖金马，无人知岁星。
杂述八首·其七
作者：王廷陈
朝代：明

对酒愿一醉，醉后忘悲辛。怜予亦楚产，不似独醒人。
杂述八首·其三
作者：王廷陈
朝代：明

予本潇湘客，不作潇湘游。援琴奏流水，寂寂帝妃愁。
杂述八首·其二
作者：王廷陈
朝代：明

日高不盥栉，搔首行且歌。飞来避缴鸟，戢翼盼庭柯。
杂述八首·其五
作者：王廷陈
朝代：明

出门乘款段，中道值权珰。黠校四五徒，前驱何尔强。
杂述八首·其八
作者：王廷陈
朝代：明

哀歌抚剑匣，雄剑且莫鸣。风云倘不负，仗尔事横行。
杂述八首·其六
作者：王廷陈
朝代：明

清晨谒承明，百官仍依依。回立讯中使，君王何时归。
杂述八首·其四
作者：王廷陈
朝代：明

南人慕炎方，岁宴寡所欢。虽有千金裘，不禦北风寒。
李国宾宅留别
作者：王廷陈
朝代：明

汝拜朝正表，予留谒帝居。经年思凤吹，几度寄鱼书。患难谊逾笃，流连哀未除。行吟恐憔悴，他日吊三闾。
李沔阳自大梁经裕州因赠三首
作者：王廷陈
朝代：明

雪夜梁王宴，霜秋宋玉愁。回瞻嵩岳峙，去逐楚江流。少室三花树，沧浪一叶舟。南行正摇落，知尔忆林丘。湖水回城郭，风流暇日多。宵追李白泛，时听越人歌。伐鼓惊鸥鹭，扬桡拂芰荷。须君为地主，独舸杪秋过。爱汝今山简，为邦复水乡。幽怀寄鱼鸟，俭德续羔羊。凭几烟霞润，搴帷兰杜香。谁知词客兴，不下大夫堂。
李沔阳自大梁经裕州因赠三首·其一
作者：王廷陈
朝代：明

雪夜梁王宴，霜秋宋玉愁。回瞻嵩岳峙，去逐楚江流。少室三花树，沧浪一叶舟。南行正摇落，知尔忆林丘。
李沔阳自大梁经裕州因赠三首·其三
作者：王廷陈
朝代：明

爱汝今山简，为邦复水乡。幽怀寄鱼鸟，俭德续羔羊。凭几烟霞润，搴帷兰杜香。谁知词客兴，不下大夫堂。
李沔阳自大梁经裕州因赠三首·其二
作者：王廷陈
朝代：明

湖水回城郭，风流暇日多。宵追李白泛，时听越人歌。伐鼓惊鸥鹭，扬桡拂芰荷。须君为地主，独舸杪秋过。
李生向予言曰妓有名秋水者颇丽人也戏赋秋水
作者：王廷陈
朝代：明

楚客誇秋水，令予发兴新。汉槎频讯石，洛袜自生尘。日集鸳鸯侣，时来鸿雁宾。不缘风浪隔，长作问津人。
李袁两生过饮
作者：王廷陈
朝代：明

驾枉潜夫室，堂开上客筵。虽吾丈人行，愧汝两生贤。春去伤花艳，年来倦草玄。吁嗟老将至，何以使名传。
李道士房呈张子
作者：王廷陈
朝代：明

嗟我何多难，无时不忆公。苍茫神剑合，羞涩客囊空。失路人俱弃，餐霞孰与同。何年当戢羽，万里各飘蓬。楚泽行歌外，燕台旅望中。断金谐老友，煮石学仙翁。昼色翻阶药，宵声响砌虫。闭门苔藓径，露顶薜萝风。洞里烧丹灶，花间使玉童。十洲应不远，从子谢樊笼。
村晚
作者：王廷陈
朝代：明

天时人事催寒景，坐啸行吟到夕晖。锦树高原去鸟疾，苍苔小径行人稀。牧儿谷口驱牛入，猎伴沙头得雁归。双户畏人时独掩，寸心回首愿多违。
来日大难
作者：王廷陈
朝代：明

来日大难，天命奈何。今日为乐，焉知其他。游鱼在渊，其适孔多。渔子饵之，奄失苍波。猛虎啮人，咆哮山阿。人怀祸心，同室啸歌。山险可越，玉玷可磨。机事一失，尺渎成河。祖龙疾走，逐者荆轲。赫赫武皇，亦有何罗。嗟嗟不戒，爱子操戈。释此弗歼，天也则那。
桐冈先生迁滇南宪副奉赠
作者：王廷陈
朝代：明

郭公性本静，于此五年留。迁晚仍常格，途遥属暮秋。冠裳父老乞，篇翰士人收。他日经行处，应难近竹楼。
楚岸吟寄牟子
作者：王廷陈
朝代：明

楚岸长杨垂至地，百鸟娇啼春自醉。晴丝冉冉堕碧空，风光颇为游人媚。我家黄子国，君住鄂王城。大江东下云雾接，滔滔应泻故人情。忆初同领南宫宴，白马青袍花映面。本期霄汉并翱翔，宁知世路多更变。我归十年前，君归十年后。荣华颠倒若梦中，人情翻覆无不有。安能顾堕甑，自今心不开。阴岩积古雪，白日何当来。我将振衣从子游，请君洒扫鹦鹉洲。迟日经行挑竹杖，烟波摇漾木兰舟。须令汉水变春酒，更遣大别为糟丘。蛟龙自吟鹤自舞，仙人铁笛沈高楼。留连坐待明月上，翠娥劝饮来沙头。竹林诸贤真琐琐，高阳酒徒安足俦。吁嗟此会难即得，使我怅望无时休。君不见楚宫寂寞台殿荒，岁岁东风开野棠。三闾憔悴行吟处，千古犹传杜若香。丈夫眼底安足计，君行采采莫相忘。
楚眺
作者：王廷陈
朝代：明

眺迥临高阁，江湘万里馀。草边云梦猎，花下武陵渔。白日山川气，清秋水竹居。仙踪同霸业，消歇总愁予。
江上
作者：王廷陈
朝代：明

晴日丽芳洲，春风振碧流。灵均兰可揽，神女佩堪留。渔岂临渊羡，仙因入海求。机心息已久，自喜不惊鸥。
江上待友人不至
作者：王廷陈
朝代：明

失侣哀鸿号近渚，超群良马出长途。经年书札离心满，竟日帆樯望眼孤。雪后江湖翻浩荡，春来云雨益虚无。不堪惆怅燕京别，兼阻提携楚地娱。
江上言怀四首
作者：王廷陈
朝代：明

野阔风云入，天回楚蜀通。渚禽多白鹭，岩树半青枫。哀怨湘君曲，平成夏后功。晚来怀古意，极目送冥鸿。岸束涛声急，轩凝野色重。山悬神女雨，江进楚王风。舟楫争先涉，闾阎急暮舂。平生壮游兴，潦倒对鱼龙。平野苍烟合，高城白鸟过。泽兰怀楚客，石竹隐湘娥。谷响归樵唱，江鸣发棹歌。夕阳葭菼际，将奈暮愁何。月上船犹进，江寒酒自宽。弄珠元此夕，解佩复何滩。岛屿樽前动，星辰镜里看。渔歌中夜起，余亦饬纶竿。
江上言怀四首·其一
作者：王廷陈
朝代：明

野阔风云入，天回楚蜀通。渚禽多白鹭，岩树半青枫。哀怨湘君曲，平成夏后功。晚来怀古意，极目送冥鸿。
江上言怀四首·其三
作者：王廷陈
朝代：明

平野苍烟合，高城白鸟过。泽兰怀楚客，石竹隐湘娥。谷响归樵唱，江鸣发棹歌。夕阳葭菼际，将奈暮愁何。
江上言怀四首·其二
作者：王廷陈
朝代：明

岸束涛声急，轩凝野色重。山悬神女雨，江进楚王风。舟楫争先涉，闾阎急暮舂。平生壮游兴，潦倒对鱼龙。
江上言怀四首·其四
作者：王廷陈
朝代：明

月上船犹进，江寒酒自宽。弄珠元此夕，解佩复何滩。岛屿樽前动，星辰镜里看。渔歌中夜起，余亦饬纶竿。
江上赠夏明府
作者：王廷陈
朝代：明

令尹官初试，江邦政已成。节如秋壁峻，心拟石潭清。愿契烹鲜理，无矜拔薤名。操刀知善割，爱助亦吾情。
江上赠罗汝延太守
作者：王廷陈
朝代：明

君今握印绶，吾已息柴荆。雪舸寒初系，风汀晚更鸣。云霄五马贵，江海一鸥轻。赠子以何物，中洲揽杜蘅。
江上送吴子
作者：王廷陈
朝代：明

垂老难为别，那堪落木纷。云霞缘岸合，凫鹜触船分。霜浦兰尊竭，风城玉笛闻。此生湖海上，何日再逢君。
江上送吴明府以谳赴沔阳
作者：王廷陈
朝代：明

盘错才能办，明威狱可孚。非缘审虞芮，那得泛江湖。琴和云间鹤，舄随波上凫。简书虽可畏，鱼鸟亦堪娱。
江上送张子二首
作者：王廷陈
朝代：明

天风忽然至，吹地转蓬科。别泪随江水，离声杂棹歌。花时临赤壁，雁候渡黄河。京室怀予处，长搴旧薜萝。他时怀大士，何地望京华。词赋留香草，衣裳见紫霞。天边今朔雁，泽畔已秋花。归路冲寒色，翻思楚客家。
江上送张子二首·其一
作者：王廷陈
朝代：明

天风忽然至，吹地转蓬科。别泪随江水，离声杂棹歌。花时临赤壁，雁候渡黄河。京室怀予处，长搴旧薜萝。
江上送张子二首·其二
作者：王廷陈
朝代：明

他时怀大士，何地望京华。词赋留香草，衣裳见紫霞。天边今朔雁，泽畔已秋花。归路冲寒色，翻思楚客家。
江子景孚书至云将以使命下沔鄂访予大江之滨因而寄此
作者：王廷陈
朝代：明

久即林皋耽习静，每从京洛念离群。仙人黄鹤长相待，学士银鱼未可焚。舟际岸桃晴映水，屐边岩桂昼栖云。呼儿预饬登临具，翘首星槎候使君。
河西务别许子居
作者：王廷陈
朝代：明

留滞金门客，追陪画省郎。开筵回浦溆，倚槛出帆樯。琴动幽兰操，诗传伐木章。风尘连解缆，天地一沾裳。
泛鲍塘塘在元祐宫前用颜汉东韵时顾司空袁傅二中贵在坐
作者：王廷陈
朝代：明

锦缆仙源接，银珰帝邸来。鵔鸃临水映，鸂鶒触船开。秋篴清商发，晴宫紫气回。再来桃水路，莫遣世人猜。玄宫金间碧，秋沼水澄清。槎泛还依斗，箫鸣且劝觥。筠笼持枣献，芳饵得鲂烹。鹤驾何由假，招携仗友生。
泛鲍塘塘在元祐宫前用颜汉东韵时顾司空袁傅二中贵在坐·其一
作者：王廷陈
朝代：明

锦缆仙源接，银珰帝邸来。鵔鸃临水映，鸂鶒触船开。秋篴清商发，晴宫紫气回。再来桃水路，莫遣世人猜。
泛鲍塘塘在元祐宫前用颜汉东韵时顾司空袁傅二中贵在坐·其二
作者：王廷陈
朝代：明

玄宫金间碧，秋沼水澄清。槎泛还依斗，箫鸣且劝觥。筠笼持枣献，芳饵得鲂烹。鹤驾何由假，招携仗友生。
混迹
作者：王廷陈
朝代：明

混迹依田父，全身学道流。每随儿牧豕，一以已为牛。民拟无怀氏，身如不系舟。小溪桃尽发，还似武陵游。
游仁寿寺
作者：王廷陈
朝代：明

鹫岭回孤塔，祗林郁近城。幽人耽寂乐，秋日偶经行。岩閤萦萝细，溪庭抱竹晴。欣然坐禅榻，聊以憩尘缨。
游武昌江龙盘矶寺
作者：王廷陈
朝代：明

巨石表江心，花宫傍太阴。天寒龙卧稳，云迥雁飞深。栋宇飘明镜，汀洲响梵音。慈航向夕渡，转觉恋祗林。
游西山作
作者：王廷陈
朝代：明

西山忆昔宣王幸，幸罢千岩御气留。金界尚看金殿峙，玉泉长接玉沟流。君王水石游人重，畿甸烟花赋客收。天上翠华无复度，五陵松柏迥含愁。
游鍊真宫
作者：王廷陈
朝代：明

嬴女吹箫夜，青鸾作远游。已邀明月上，空遣彩云留。石路游人惑，瑶编方士求。桂岩间白鹿，兰谷卧青牛。海岳丹丘閟，风尘素发愁。坛霞秋自落，洞日昼长幽。冠盖乘閒出，琴尊倚道流。罢官终欲去，桃水弄渔舟。
湖上行
作者：王廷陈
朝代：明

丽服出芳郊，香车临绿水。留连夭桃下，宛转垂杨里。妆怜草色鲜，坐逐花阴徙。相携拾翠行，暂拉听莺止。忽惊玉佩遗，时将芳树倚。纷纷游冶儿，侧目情无已。
湖上言怀二首
作者：王廷陈
朝代：明

依依一水上，况值冱寒时。非渔复非隐，自笑还自悲。应时修网罟，终日对凫鹚。兴至泛舟去，寻源归每迟。微利素不屑，衰年缘底忙。秪因迫婚嫁，遂尔逐渔商。货殖岂吾道，浮沈聊此乡。交游从见绝，鸥鸟日相将。
湖上言怀二首·其一
作者：王廷陈
朝代：明

依依一水上，况值冱寒时。非渔复非隐，自笑还自悲。应时修网罟，终日对凫鹚。兴至泛舟去，寻源归每迟。
湖上言怀二首·其二
作者：王廷陈
朝代：明

微利素不屑，衰年缘底忙。秪因迫婚嫁，遂尔逐渔商。货殖岂吾道，浮沈聊此乡。交游从见绝，鸥鸟日相将。
湖泛
作者：王廷陈
朝代：明

楚地饶洲渚，骚人恋芰荷。鹢舟张锦席，龙笛起沧波。鸟影随樯影，渔歌入棹歌。前溪闻更好，欲进暮烟多。
溪泛咏水中月影
作者：王廷陈
朝代：明

圆景悬初满，澄川映颇宜。鱼龙蟾并窟，荷芰桂联枝。击汰珠光碎，沿流璧彩随。素娥非不洁，终夕浴涟漪。
溪边二客过访
作者：王廷陈
朝代：明

白露窥枫浦，苍苔上石门。人稀檐雀下，草冷砌虫喧。竹里开三径，花间倒一尊。从今延二仲，相与乐丘园。
溪边即事呈友人四首
作者：王廷陈
朝代：明

岁晚人犹隔，汀寒昼不哗。松门当远岫，竹槛俯平沙。鹭宿依冰片，鸥飞乱雪花。如闻子猷棹，乘兴到山家。空斋滩响入，塌岸水痕除。竹杪喧檐马，芸边走壁鱼。门无题凤字，村有卧龙庐。曲巷寒门里，空传长者车。推窗迎峤立，垂钓凿冰开。未叶先生柳，馀花处士梅。鸟从烟里度，人向雪中来。暝色青溪上，缘君首重回。佳景每自惬，幽期孰与论。林开延岫色，沙圮灭溪痕。洗药穿松叶，移尊傍竹根。江山待词客，几杖向谁门。
溪边即事呈友人四首·其一
作者：王廷陈
朝代：明

岁晚人犹隔，汀寒昼不哗。松门当远岫，竹槛俯平沙。鹭宿依冰片，鸥飞乱雪花。如闻子猷棹，乘兴到山家。
溪边即事呈友人四首·其三
作者：王廷陈
朝代：明

推窗迎峤立，垂钓凿冰开。未叶先生柳，馀花处士梅。鸟从烟里度，人向雪中来。暝色青溪上，缘君首重回。
溪边即事呈友人四首·其二
作者：王廷陈
朝代：明

空斋滩响入，塌岸水痕除。竹杪喧檐马，芸边走壁鱼。门无题凤字，村有卧龙庐。曲巷寒门里，空传长者车。
溪边即事呈友人四首·其四
作者：王廷陈
朝代：明

佳景每自惬，幽期孰与论。林开延岫色，沙圮灭溪痕。洗药穿松叶，移尊傍竹根。江山待词客，几杖向谁门。
溪边晚兴
作者：王廷陈
朝代：明

万井皆秋色，千岩尽落晖。谷喧邻牧散，溪响夕渔归。初月悬枫岸，馀霞恋竹扉。坐来怜夜永，霜露入人衣。
溪边草堂杂咏六首
作者：王廷陈
朝代：明

鼓楫遵花屿，扪萝憩草堂。门添新竹槛，壁挂旧荷裳。芋叶深藏径，荷花浅覆艭。阶除驯白鸟，村巷接清江。触荇凫雏没，穿篱竹笋苞。渠壅更凿石，屋破自诛茅。日出扉初启，风生席屡移。当窗交碧树，隔户响黄鹂。晨径露萦草，午园风振条。鸬鹚窥浦溆，翡翠集兰苕。孤石堪垂钓，清流可濯缨。沿回终日兴，偃卧百年情。
溪边草堂杂咏六首·其一
作者：王廷陈
朝代：明

鼓楫遵花屿，扪萝憩草堂。门添新竹槛，壁挂旧荷裳。
溪边草堂杂咏六首·其三
作者：王廷陈
朝代：明

触荇凫雏没，穿篱竹笋苞。渠壅更凿石，屋破自诛茅。
溪边草堂杂咏六首·其二
作者：王廷陈
朝代：明

芋叶深藏径，荷花浅覆艭。阶除驯白鸟，村巷接清江。
溪边草堂杂咏六首·其五
作者：王廷陈
朝代：明

晨径露萦草，午园风振条。鸬鹚窥浦溆，翡翠集兰苕。
溪边草堂杂咏六首·其六
作者：王廷陈
朝代：明

孤石堪垂钓，清流可濯缨。沿回终日兴，偃卧百年情。
溪边草堂杂咏六首·其四
作者：王廷陈
朝代：明

日出扉初启，风生席屡移。当窗交碧树，隔户响黄鹂。
煌煌京洛行
作者：王廷陈
朝代：明
体裁：古风

辞我故里，来游帝乡。谁云周道，险踰羊肠。车马如云，意气扬扬。昔为奴隶，今狎侯王。伯兄乘轩，仲父鸣珰。唱驺驰道，徵歌教坊。千金买剑，百宝为装。风雷一击，日星回光。朝探侠窟，暮宿名娼。酣呼六博，纵赌千场。倾财结客，隐罪匿亡。名齐郭解，人比孟尝。
燕京元夕曲
作者：王廷陈
朝代：明

大道朱楼锦绣围，歌钟万户竞春辉。楼前火树嶙峋照，化作红云片片飞。香车一一渡星桥，翠袖双双引玉箫。但讶游人争辟易，不知夫婿汉嫖姚。万柳千花巧自妆，春风吹散绮罗香。谁教月色模糊甚，恼杀幽并游冶郎。
燕京元夕曲·其一
作者：王廷陈
朝代：明

大道朱楼锦绣围，歌钟万户竞春辉。楼前火树嶙峋照，化作红云片片飞。
燕京元夕曲·其三
作者：王廷陈
朝代：明

万柳千花巧自妆，春风吹散绮罗香。谁教月色模糊甚，恼杀幽并游冶郎。
燕京元夕曲·其二
作者：王廷陈
朝代：明

香车一一渡星桥，翠袖双双引玉箫。但讶游人争辟易，不知夫婿汉嫖姚。
燕歌行二首
作者：王廷陈
朝代：明

来日苦短去日长，人生几何鬓已霜。佳辰置酒开我堂，宾友杂遝进乐方。繁丝哀竹流清商，薄暮移尊向曲房。挟瑟进者邯郸倡，约袖结腕清歌扬。色与心知授明珰，微风荡裾闻异香。脱簪免髻玄泽光，起视池中双鸳鸯。双星皎皎在我傍，欲往从之河无梁。出门何易见苦难，川原郁纡路千盘。河中鲤鱼去不还，耿耿思君不能言。揽衣中夜坐长叹，含情怨独凋朱颜。明月穿帷照孤眠，君昔赠我青琅玕。我欲碎之寄君看，欲碎且止聊自宽。驰光流景催岁年，容色不待君可怜，恨无羽翼起云间。
燕歌行二首·其一
作者：王廷陈
朝代：明

来日苦短去日长，人生几何鬓已霜。佳辰置酒开我堂，宾友杂遝进乐方。繁丝哀竹流清商，薄暮移尊向曲房。挟瑟进者邯郸倡，约袖结腕清歌扬。色与心知授明珰，微风荡裾闻异香。脱簪免髻玄泽光，起视池中双鸳鸯。双星皎皎在我傍，欲往从之河无梁。
燕歌行二首·其二
作者：王廷陈
朝代：明

出门何易见苦难，川原郁纡路千盘。河中鲤鱼去不还，耿耿思君不能言。揽衣中夜坐长叹，含情怨独凋朱颜。明月穿帷照孤眠，君昔赠我青琅玕。我欲碎之寄君看，欲碎且止聊自宽。驰光流景催岁年，容色不待君可怜，恨无羽翼起云间。
狱中作
作者：王廷陈
朝代：明

严谴当年出汉京，幽囚今复滞梁城。计疏妄拟城狐获，谤重俄惊市虎成。削木仓皇期勿对，戴盆天日岂能明。邹阳痛哭题书地，今古谁怜共此情。
狱中言怀呈诸知己
作者：王廷陈
朝代：明

未敢言先阀，何由免后灾。偿金奚俟辨，亡璧竟难裁。画地期无入，书空意颇哀。南冠琴奏切，北斗剑光回。云路悲垂翅，河津忌曝腮。危机随处有，蛰户几时开。玉献翻为罪，珠投转见猜。信然非木石，何以动风雷。实少龙蛇德，虚称鹦鹉才。愿吹邹子律，一为暖寒灰。
猛虎行
作者：王廷陈
朝代：明

上山采樵，道逢猛虎。虎衔樵去，置之林下。樵告虎言，君何不仁。君得一饱，我则殒身。昔非有怨，今何见嗔。虎答樵言，何哉所云。子非我怨，我非子嗔。皇天赋性，有此不仁。樵告虎言，君言虽辩，匪我攸闻。吾闻天地，大德曰生。驺虞不杀，独匪尔伦。虎答樵言，当死小犊，亦何多陈。三日乏食，窜伏荆榛。辛苦见遭，奈何舍君。樵得虎言，仰天大叫，哀声彻云。虫蚁恶死，况乎我人。愿收厉气，敷和布春。尽令猛兽，化为龙麟。
生日有感简同馆汉东少泉二子
作者：王廷陈
朝代：明

五十来年是，行藏往日非。因之念亲旧，存者亦几希。弧矢心犹壮，文章力已微。操觚从二子，衰薄藉馀辉。
病中得颜子书并见示诸作一首
作者：王廷陈
朝代：明

卧病当寒景，空斋正尔思。五禽终日戏，双鲤远方贻。久著潜夫论，初传少女碑。君才犹不用，如我复何悲。
病中武昌二客过访诗以赠之
作者：王廷陈
朝代：明

双扉寂寂候暄开，二客翩翩并马来。雪岸丛梅行故傍，风江乱叶去仍猜。壶觞力疾欢难竭，林谷经寒响易哀。他日如追今日兴，吾堂须记古城隈。
病卧书怀
作者：王廷陈
朝代：明

深秋偃卧大江滨，捡点襟期愧达人。犹计桑麻元逐世，竟婴婚嫁岂閒身。风城去雁寒逾急，霜户鸣虫夜转亲。迟暮不堪仍疾病，梦魂时复落风尘。
病后客过有赠
作者：王廷陈
朝代：明

病骨旬时虚酒筵，壮心激烈嗟暮年。秋堂过客击柝后，寒渚哀鸿吹笛边。尊罍当户映初月，松桂傍人生夕烟。与君一醉缓世虑，深夜敢辞吾欲眠。
病后答友人
作者：王廷陈
朝代：明

一亩居连郢客乡，三年愁隔汉川长。青山各有幽栖志，白雪遥传寡和章。自傍云霞开药圃，不将尘土洒荷裳。洞庭雪后烟波阔，花底乘舟到草堂。
病后过王生宅
作者：王廷陈
朝代：明

王生年最少，结屋面江滩。白鸟当阶下，青山背郭看。轩楹抱水石，枕簟落风湍。草色侵书幌，波光荡药栏。缘君得无恙，来共把渔竿。
病后饮十一叔宅同诸兄弟
作者：王廷陈
朝代：明

川云流苑细，楼月照筵新。弄玉元秦女，淩波本洛神。竹林明积雪，池草暗生春。骨肉情亲夜，深杯慰采薪。
病目小愈志感
作者：王廷陈
朝代：明

病目经三月，兹晨稍辨人。直怜长夜旦，已负一年春。庭药开应遍，园琴听转新。谁云今小愈，念往益伤神。
病起
作者：王廷陈
朝代：明

经旬伏枕艳阳天，病起藤萝绕户县。少日亲交魂梦里，一春花鸟泪痕边。缘溪力薄依人步，课圃情多警竖眠。天遣此生无俗累，书签药裹任年年。
病起过魏园二首
作者：王廷陈
朝代：明

卧痾颜鬓怜予改，力疾池亭为子来。随处琴尊临水石，任情歌吹入莓苔。禽鱼狎客晴偏聚，花药娱人晚竞开。共惜群芳行欲歇，莫辞中夜醉方回。病后名园拟散愁，春晴听鸟特相求。月前敢料能今晏，年迈偏令重昔游。搦管讯花吟复立，扶筇经树步仍留。平生霄汉谁青眼，一斥江湖已白头。
病起过魏园二首·其一
作者：王廷陈
朝代：明

卧痾颜鬓怜予改，力疾池亭为子来。随处琴尊临水石，任情歌吹入莓苔。禽鱼狎客晴偏聚，花药娱人晚竞开。共惜群芳行欲歇，莫辞中夜醉方回。
病起过魏园二首·其二
作者：王廷陈
朝代：明

病后名园拟散愁，春晴听鸟特相求。月前敢料能今晏，年迈偏令重昔游。搦管讯花吟复立，扶筇经树步仍留。平生霄汉谁青眼，一斥江湖已白头。
登武昌西山绝顶二首
作者：王廷陈
朝代：明

昔望怀徒积，今登气益雄。壶觞飞鸟外，几杖入云中。地引江湖尽，天含涧壑空。壮心殊未巳，浩啸倚长风。山迥人跻倦，云长鸟去迟。天中倾竹叶，日下把松枝。石想吴王剑，城吟谢客诗。醉归临渡处，应与夕阳期。
登武昌西山绝顶二首·其一
作者：王廷陈
朝代：明

昔望怀徒积，今登气益雄。壶觞飞鸟外，几杖入云中。地引江湖尽，天含涧壑空。壮心殊未巳，浩啸倚长风。
登武昌西山绝顶二首·其二
作者：王廷陈
朝代：明

山迥人跻倦，云长鸟去迟。天中倾竹叶，日下把松枝。石想吴王剑，城吟谢客诗。醉归临渡处，应与夕阳期。
白纻辞五首
作者：王廷陈
朝代：明

高堂邃宇施翠帷，兰膏明烛散朱辉。二八接武步舒迟，被服姣丽光陆离。弹筝鸣瑟商羽移，喜溢欢恣不自持。转盼含嬉属所私，累觞劝君君自知。主人既醉客不辞，烛灭缨绝珠履遗。朝露未晞夜霜零，众芳凋歇鶗鴂鸣。逝者如斯不复停，人生百年命忽倾。为君秉烛纵游行，三星在户参差明。腾觚飞爵何纵横，垂罗映縠耀珠缨。众中不言怀隐情，色授神驰流目成。士女杂坐交和歌，河转参横奈夜何。投君汉滨之玉佩，献君洛浦之明珰。感君提携祝寿昌，舜日尧年乐未央。为君楚舞纨袖扬，乍开乍合低复昂。矫若白鹄云中翔，雕楹绮阁回素光。竽瑟会节间笙簧，乐极悲来起徬徨。共指皎日输肝肠，乌白马角誓不忘。吴歈蔡讴调不同，众伶合作如一宫。流郑激楚溯回风，姱姿脩态纷追从。人声丝竹各竞工，燕赵齐秦相代供。曜灵西藏曲未终，繁灯列炬亘筵红，皎如初日辉帘栊。娱酒沉歌费白日，绝代佳人何可失。若恋似矜态非一，持觞递进娇相迫。左推右引侠气溢，簪珥堕落宁复索。文窗朱缀开洞房，锦衾瑶席施象床。五色杂组系流黄，复帐中薰百和香。层轩曲槛俯回塘，鸳鸯鸂鶒罗成行。生丁盛世福运昌，四时为乐允无疆。
白纻辞五首·其一
作者：王廷陈
朝代：明

高堂邃宇施翠帷，兰膏明烛散朱辉。二八接武步舒迟，被服姣丽光陆离。弹筝鸣瑟商羽移，喜溢欢恣不自持。转盼含嬉属所私，累觞劝君君自知。主人既醉客不辞，烛灭缨绝珠履遗。
白纻辞五首·其三
作者：王廷陈
朝代：明

投君汉滨之玉佩，献君洛浦之明珰。感君提携祝寿昌，舜日尧年乐未央。为君楚舞纨袖扬，乍开乍合低复昂。矫若白鹄云中翔，雕楹绮阁回素光。竽瑟会节间笙簧，乐极悲来起徬徨。共指皎日输肝肠，乌白马角誓不忘。
白纻辞五首·其二
作者：王廷陈
朝代：明

朝露未晞夜霜零，众芳凋歇鶗鴂鸣。逝者如斯不复停，人生百年命忽倾。为君秉烛纵游行，三星在户参差明。腾觚飞爵何纵横，垂罗映縠耀珠缨。众中不言怀隐情，色授神驰流目成。士女杂坐交和歌，河转参横奈夜何。
白纻辞五首·其五
作者：王廷陈
朝代：明

娱酒沉歌费白日，绝代佳人何可失。若恋似矜态非一，持觞递进娇相迫。左推右引侠气溢，簪珥堕落宁复索。文窗朱缀开洞房，锦衾瑶席施象床。五色杂组系流黄，复帐中薰百和香。层轩曲槛俯回塘，鸳鸯鸂鶒罗成行。生丁盛世福运昌，四时为乐允无疆。
白纻辞五首·其四
作者：王廷陈
朝代：明

吴歈蔡讴调不同，众伶合作如一宫。流郑激楚溯回风，姱姿脩态纷追从。人声丝竹各竞工，燕赵齐秦相代供。曜灵西藏曲未终，繁灯列炬亘筵红，皎如初日辉帘栊。
白龙寺
作者：王廷陈
朝代：明
体裁：五言律诗

繄昔藏书地，于今三十年。燕岩栖竹日，龙洞贮萝烟。洗砚朝临石，焚香夜对禅。问奇谁载酒，吾欲草吾玄。
眺江阁述怀
作者：王廷陈
朝代：明

偶遣丘中步，来眺江上阁。树里吕王城，草边邾子郭。遗宫隐莫寻，往牒恍难托。春深苦竹滋，秋高白杨落。故堞啼早鸦，野田噪暮雀。颇为樵牧资，焉免狐鼠虐。雍门哀有馀，九原何可作。
知足吟
作者：王廷陈
朝代：明

高门耀金碧，不如守蓬庐。华毂错丹朱，不如乘蹇驴。文绣衣太牢，云门享爰居。溢恩伏杀机，隆礼与祸俱。禽兽惮为牺，人知乃不如。
石斋
作者：王廷陈
朝代：明

巨石连天起，崇威压栋隆。南阳卧龙地，西蜀草玄翁。洞凿峨眉辟，根穿海窍通。过云开锦绣，宿雾隐玲珑。润助琴书色，明添桧柏丛。春垣牵紫蔓，秋壁映丹枫。淇澳常如琢，他山信可攻。坚贞君子德，磊落古人风。锡磬悬周庙，为渠峙汉宫。玉衡当万国，苍佩冠群公。镇静为磐久，精灵降岳同。江河屹自障，瓦砾旧曾空。作砺商家日，和钧夏府中。升堂愧未可，瞻仰借磨砻。
石泉施生从余游湖上数月忽中夜不寐枕上闻过雁求曹之声怅然有怀郊郢故人诘旦束装向余求去余不能留诗以纪别
作者：王廷陈
朝代：明

岁暮何所适，孤帆溯汉源。汝怀中散驾，予愧孟尝门。酒尽即分手，囊空唯赠言。如逢郢中旧，衰废可无论。
祖茔前溪边穫稻
作者：王廷陈
朝代：明

迹缘桑梓重，心厌稻粱谋。祖德何能述，农功此暂留。黄云殷陇亩，白鹤唳汀洲。正苦苍山暮，那堪碧树秋。
秋园酌谢子
作者：王廷陈
朝代：明

待汝频扳桂，怜予久系匏。无嫌一日长，愿结百年交。启户惊黄叶，开尊藉白茅。自无奇可问，何怪世人嘲。儿童操翰墨，四十且无成。自汝工诸体，令予畏后生。吾里中丞裔，前朝太傅名。高才有如此，真不愧家声。我舅为生祖，生名较我嘉。忘年称小友，累世属通家。王谢贤非乏，园庐路不遐。逼衰偏笃旧，数见惜年华。
秋园酌谢子·其一
作者：王廷陈
朝代：明

待汝频扳桂，怜予久系匏。无嫌一日长，愿结百年交。启户惊黄叶，开尊藉白茅。自无奇可问，何怪世人嘲。
秋园酌谢子·其三
作者：王廷陈
朝代：明

我舅为生祖，生名较我嘉。忘年称小友，累世属通家。王谢贤非乏，园庐路不遐。逼衰偏笃旧，数见惜年华。
秋园酌谢子·其二
作者：王廷陈
朝代：明

儿童操翰墨，四十且无成。自汝工诸体，令予畏后生。吾里中丞裔，前朝太傅名。高才有如此，真不愧家声。
秋夜奉简浚川先生舟次兼酬留赠之作
作者：王廷陈
朝代：明

独舸高秋动旅寒，晚怜旌节驻江干。城迎月浪层层白，岸匝霜枫袅袅丹。夜玉光留居士里，沙鸥眠傍使君滩。不缘病卧妨尊酒，秉烛常陪挹渚兰。
秋夜宿龙蟠矶寺中
作者：王廷陈
朝代：明

三山海上但虚闻，兹境真怜礼佛勤。石势参差蟠水府，金光缥缈出江云。龙宫深压鼋鼍窟，鹫岭孤回鹳鹤群。向夕绳床难假寐，天花汀叶斗缤纷。
秋怀
作者：王廷陈
朝代：明

幽客晚窥户，农人秋筑场。牛羊归委巷，鹄鹜下回塘。寒潦蚀丛竹，凄风疏古杨。田园谁谓乐，牢落亦多伤。
秋日寄刘子
作者：王廷陈
朝代：明

直道古来少，如公迥不群。结庐衡岳下，垂钓古江濆。竹向皇英觅，云从赤帝分。惭予亦楚产，何可拟清芬。
秋日过十一叔庄
作者：王廷陈
朝代：明

陶潜耽漉酒，阮籍好鸣琴。沙雁冲人起，山蝉傍马吟。高秋花是菊，僻地竹为林。醉后迷归路，苍茫下夕阴。
秋泛三台河同魏范诸子
作者：王廷陈
朝代：明

赋客萧晨此并来，衰年胜地几传杯。蒹葭水落鱼龙冷，岛屿风惊雁鹜哀。渔艇纵横秋岸合，游轩杂沓暝原回。疏林忽送青天月，沙色波光万里开。
移菊
作者：王廷陈
朝代：明

老营秋圃心偏惬，晓趁春阴手自移。欲保弱荄全宿壤，旋锄蔓草插疏篱。餐英望饱三闾腹，纵酒谋充九日资。直与烟霞添晚色，更邻松竹称幽姿。
立春
作者：王廷陈
朝代：明

春旭自堪怜，春愁旅病偏。暄回沙甸雪，润合柳城烟。坐忆江皋上，行知草树鲜。淹留慨时序，盘菜不须传。
立秋日陪七泽兄饮
作者：王廷陈
朝代：明

行年嗟近老，流序忽惊秋。虽奉连枝喜，其如一叶愁。孤烟沉邑井，返照入林丘。少日青云志，相看耻未酬。
竹楼重修落成桐冈郭君以诗见示作此答之
作者：王廷陈
朝代：明

竹楼占胜城头出，郭子为邦海内闻。仍贯旧题应不改，治丝新政自无棼。云霄悬榻缘高士，岛屿开帘近使君。谁信喧嚣官舍里，烟霞与客日平分。
答许子
作者：王廷陈
朝代：明

衡岳崚嶒落楚空，潇湘秋水与天通。已从波际瞻游女，更向云间礼祝融。万里烟花诗卷里，十年岐路泪痕中。拟将壮观供倾盖，莫遣浮生叹转蓬。
纪闻
作者：王廷陈
朝代：明

禁城驰道接，行殿猎原侵。布骑围熊馆，鸣弦合羽林。似闻驱猛兽，已见失前禽。暴殄哀天物，仁哉祝网心。
经光山晚宿寺中王汝希过访喜作
作者：王廷陈
朝代：明

龙宫瞻郭外，鹫岭落城隅。傍树疏灯出，缘溪晚骑趋。珠林旋皂盖，竹户拥缁徒。海内谁相假，君来意不无。屯邅劳藉慰，阔绝倍欢娱。万里排云翼，青春汗血驹。雅怀怜孺子，高论惜潜夫。萝月纷纷白，松云黯黯孤。苍茫登觉路，怅望出迷途。日月辞三殿，风烟下五湖。辛勤陈往事，邂逅即良图。后会应无定，宁辞酒重沽。
经汝阳雨中冯太守邀饮
作者：王廷陈
朝代：明

廨宇云深五月寒，眼惊檐溜忽鸣湍。不缘地主宾筵盛，那得天涯旅况宽。散帙但吟神女赋，移舟须上使君滩。闻歌渐觉乡音似，家近宁嗟行路难。
翟汝和雅善声诗兼工图画浪迹荆郢高视时人一方缙绅争先迎致潦草点缀价比南金然汝和不屑也今来谒予诗以赠之
作者：王廷陈
朝代：明

翟生负性气，自许更无前。对客诙谐捷，评人美刺偏。颇为竖儒骂，每荷名公怜。图画知非志，无令好事传。
胡生行
作者：王廷陈
朝代：明

广陵胡生少且孤，十五已作奔窜徒。踪迹彷佛不可诘，向人长跪乞为奴。苦遭恶少相窘迫，饮令行酒乘前驱。片语不投怒詈起，鞭笞竟百臀无肤。季布髡钳不辞辱，范雎折摺仍见拘。夜半群奴解其缚，生也遂得踰垣逋。顷来江上始一见，造次能将书自荐。畏途倚藉即交亲，杯酒酣歌忘贫贱。乍喜仍愁若病狂，忌言往事惭颜面。从来龙性不可驯，须知豹采终当变。三年展转客浠川，浠川人士尽相怜。卓家文君正新寡，琴中叠奏求凰篇。共羡名姝谐赋客，俄惊碧海变桑田。恩情中路忽弃捐，白头之吟谁为传。泛梗飘飘贪别浦，浮云冉冉向遥天。人言胡生太不才，我独念之增悲哀。男儿失意无好丑，高名自古为身灾。故将疏放取嘲笑，吁嗟俗议真愚哉。
胡谢二子过访
作者：王廷陈
朝代：明

结庐非僻昼常閒，桂树中庭几自攀。乘兴不期朝命驾，闻歌未竟夜留关。一觞草具来堪数，三径花深出每悭。少小相看今已老，君如不饮负衰颜。
自三台河泛舟至凤岩
作者：王廷陈
朝代：明

尝蓄水云兴，兹乘风日和。缆牵仍击汰，棹辍且随波。窃慕太公钓，犹钦孺子歌。野风散兰杜，潭影翳藤萝。曲岸行逾近，支流入转多。虫鱼冲艇跃，鹅鹳狎人过。渐觉傍洲退，回看远岫罗。诡容缘爽出，逸思向空摩。严子濑若此，秦人源匪他。再来津恐失，归路奈愁何。
自团江赴黄倏忽望见城郭欣然赋此
作者：王廷陈
朝代：明

野水平侵岸，澄江稳放船。橹声杂鼓吹，樯影曳云烟。漫逐群鸥后，俄惊百雉前。长风如可假，乘夕向遥天。
舟中听张子鱼歌奉赠
作者：王廷陈
朝代：明

清秋染翰在江船，留客高歌对酒筵。风振云林时䬃䬃，岸回石濑故溅溅。丹霄鹤唳牙樯侧，碧海龙吟玉斝前。已激壮怀频鼓铗，不劳别调更鸣弦。
舟中听张子鱼歌奉赠
作者：王廷陈
朝代：明
体裁：七言律诗

清秋染翰在江船，留客高歌对酒筵。风振云林时飒飒，岸回石濑故溅溅。丹霄鹤唳牙樯侧，碧海龙吟玉斝前。已激壮怀频鼓铗，不劳别调更鸣弦。
舟中对雪
作者：王廷陈
朝代：明

朔雪度江楼，萧萧生晚愁。轻回青雀舫，密隐白鸥洲。游女佩堪掷，宓妃珰可留。无媒向空阔，含思对沧流。
舟夜
作者：王廷陈
朝代：明

澄潭宜夕霁，倒岫入波流。宿桨依枫岸，张筵面橘洲。露萦鲛女泣，月泻翠娥游。窈窕群仙接，无烦海上求。
艳歌行
作者：王廷陈
朝代：明

青楼临广陌，杨柳当窗垂。飞来双白鹄，一步一徘徊。今日乐相乐，置酒临前池。下有菡萏花，上有松柏枝。与君初结婚，不意当乖违。谗言使亲疏，两心当自知。君为东流水，出门不顾归。妾为北辰星，终身无转移。君当万里行，妾当守中闺。生归重合欢，死与黄泉期。
荅马子
作者：王廷陈
朝代：明

昔予栖金马，偕子谒彤闱。秩俱晤不阔，愿惬契无违。追寻屐偶历，招要杯递挥。夕谈朝日上，昼吟宵月辉。振雅袪凡响，抗志领时讥。冲飙忽中激，垂翅各分飞。余征赴梁甸，君徂出晋畿。不惜谪宦苦，但怆良觌稀。青蝇既点璧，缁尘仍染衣。怨吏欢入阱，哲人咍见鞿。枉子尺素问，增我百虑依。抚今觊昔娱，忤物悟已非。愿言谢人徒，北山行采薇。
蚤出待许子
作者：王廷陈
朝代：明

閒居尽日栖林谷，迟侣侵晨出郭门。沿溜舸船穿宿雾，枕山楼阁上朝暾。交游四海谁能念，出处当年子试论。久息汉机甘落魄，无烦楚些续招魂。
行路难五首
作者：王廷陈
朝代：明

北风萧萧雨雪滂，辞我亲友之朔方。中闺少妇走徬徨，劝君斗酒牵衣裳。道路纵横多虎狼，岁暮天寒百草黄。结发本期不下堂，君独何为慕他乡。东流之水不西归，宛转蛾眉能几时。人生富贵亦有命，辛苦驰奔空尔为。纵令鼎食有别离，贱妾但愿共餔糜。磁石引铁金不连，饵可得鱼龙不吞。蜡戟虽妍不可刺，明珠虽贵不可餐。水中之车何殊陆地之船。玉卮无当不以注，白刃倒持安用铦。手中虽有丈八矛，试之井底难回旋。虽有轻舆驾良驷，途穷日暮安能前。丈夫虽有磊落才，生不逢时终蒿莱。面不同兮心亦殊，执一求之君何愚。星有好风或好雨，世人岂得均所图。孔赞《韶》兮墨非乐，遵叱驭兮阳回车。林中亦有嗜腐鸟，海上犹闻逐臭夫。此欲前兮彼则却，彼所吐兮此复餔。促席接襟议靡惬，异域殊疆志或投。达人旷视任自然，小儒曲士竞区区。忠信不获显，众人害其上。世事风波纷荡漾，变化无方何可状。公旦金縢功罔判，伏波铜柱师何壮。周王汉帝岂不明，谗言入耳心不谅。骨肉天亲尚有疑，他人岂得无迁放。生命飘蓬随所向，繁华谁保不凋丧。何为坐叹行复嗟，郁陶终日忧讥谤。四坐且莫諠，听我促节歌路难。我今四十迫衰残，盛年一去何当还。昔斥为遭绛灌怒，今来岂受金张怜。泰山可移志不徙，寒烬从知无再然。但愿长随击壤民，优游鼓腹歌尧年。
行路难五首·其一
作者：王廷陈
朝代：明

北风萧萧雨雪滂，辞我亲友之朔方。中闺少妇走徬徨，劝君斗酒牵衣裳。道路纵横多虎狼，岁暮天寒百草黄。结发本期不下堂，君独何为慕他乡。东流之水不西归，宛转蛾眉能几时。人生富贵亦有命，辛苦驰奔空尔为。纵令鼎食有别离，贱妾但愿共餔糜。
行路难五首·其三
作者：王廷陈
朝代：明

面不同兮心亦殊，执一求之君何愚。星有好风或好雨，世人岂得均所图。孔赞《韶》兮墨非乐，遵叱驭兮阳回车。林中亦有嗜腐鸟，海上犹闻逐臭夫。此欲前兮彼则却，彼所吐兮此复餔。促席接襟议靡惬，异域殊疆志或投。达人旷视任自然，小儒曲士竞区区。
行路难五首·其二
作者：王廷陈
朝代：明

磁石引铁金不连，饵可得鱼龙不吞。蜡戟虽妍不可刺，明珠虽贵不可餐。水中之车何殊陆地之船。玉卮无当不以注，白刃倒持安用铦。手中虽有丈八矛，试之井底难回旋。虽有轻舆驾良驷，途穷日暮安能前。丈夫虽有磊落才，生不逢时终蒿莱。
行路难五首·其五
作者：王廷陈
朝代：明

四坐且莫諠，听我促节歌路难。我今四十迫衰残，盛年一去何当还。昔斥为遭绛灌怒，今来岂受金张怜。泰山可移志不徙，寒烬从知无再然。但愿长随击壤民，优游鼓腹歌尧年。
行路难五首·其四
作者：王廷陈
朝代：明

忠信不获显，众人害其上。世事风波纷荡漾，变化无方何可状。公旦金縢功罔判，伏波铜柱师何壮。周王汉帝岂不明，谗言入耳心不谅。骨肉天亲尚有疑，他人岂得无迁放。生命飘蓬随所向，繁华谁保不凋丧。何为坐叹行复嗟，郁陶终日忧讥谤。
行路难（五首）
作者：王廷陈
朝代：明

四坐且莫喧，听我促节歌路难。
我今四十迫衰残，盛年一去何当还。
昔斥为遭绛灌怒，今来岂受金张怜。
泰山可移志不徙，寒烬从知无再然。
但愿长随击壤民，优游鼓腹歌尧年。
袁生马射
作者：王廷陈
朝代：明

生本五陵儿，骁雄主将知。弓弯明月抱，马过浮云驰。观者咸称善，敌人何敢窥。时平罢征戍，应不困边陲。
被系以诗呈诸友
作者：王廷陈
朝代：明

郁郁心难白，纷纷口夺朱。约威怜槛虎，局促效辕驹。门客宁持璧，邻儿岂窃鈇。人言传大过，吾志抱中孚。孤愤韩公子，离骚楚大夫。逢人多按剑，知己亦张弧。迹困神逾泰，时危德靡孤。参乎非不肖，慈母勿先逋。
被逮发裕州夜作呈诸公
作者：王廷陈
朝代：明

空馆秋偏寂，穷途旅易哀。砌虫迎夕动，塞雁预寒来。肱已经三折，肠应倍九回。愿逢吹律者，坐使积阴开。
被逮道中别舅氏归
作者：王廷陈
朝代：明

殊方秋更苦，失路暂相将。身世悲江夏，轩车感渭阳。勿传三木惨，骤使二亲伤。会有生还日，心无愧彼苍。
裕州命下怅忆故山有作
作者：王廷陈
朝代：明

吾家村巷枕丹溪，野色平开万木齐。昼卧云林啼虎豹，春随烟艇散凫鹥。符从天上新分竹，杖忆山中旧策藜。早晚便应投劾去，鹪鹩元慕一枝栖。
观江涨
作者：王廷陈
朝代：明

旬月一来此，怀襄真可忧。龙蛇栖树杪，鸥鹭集城头。天接江湖混，波摇郡邑浮。青钱吾已办，急为买渔舟。
观涨
作者：王廷陈
朝代：明

孤屿崇朝失，平畴一瞬深。室庐沦水府，网罟入云林。实想轻舟济，虚疑陆地沉。敢兴微禹叹，侧识警尧心。
观秋江晚渡图歌
作者：王廷陈
朝代：明

大梁五月成淹留，披图忽忆潇湘游。眼底萧条动秋色，谁驱楚泽来中洲。烟霞掩映蒹葭郭，凫鹚点缀清虚阁。败苇荒蒲岂雪霜，崩崖坼岸迷丘壑。岫口黄花几岁开，枫头赤叶何年落。数舸依依古渡边，细听那闻呼渡传。风帆浪楫两不动，中流竟日空盘旋。昼短天寒洞庭阔，几时可到苍梧巅。松根一叟长箕踞，暝色沙光自犹豫。蛟龙夜蹴涛如山，公无渡河且归去。我家住在江之滨，十年落魄厌京尘。飘蓬海内浑无定，沮溺嫌予数问津。对此踌躇心目断，丘也东西南北人。
视江子疾楼上作
作者：王廷陈
朝代：明

朝回驻马问江生，病爱楼居面雨城。凉昼白云流翠簟，清秋玉露望金茎。冯栏转动层霄兴，伏枕翻思万里行。天远时危俱涕泪，南山空羡紫芝荣。
许武昌邀饮西山寺中席上赠郭吴二部使
作者：王廷陈
朝代：明

邑宰张筵临涧壑，省郎并马入烟霞。惭予一著登山屐，爱尔双停上斗槎。石磴坐来秋藓渍，金宫礼罢夕阳斜。冠裳暂喜同香岫，灯火先愁散远沙。轩骑并从金刹驻，弦歌遥向碧山闻。巢边鹳鹤窥游客，行处渔樵识使君。绝壁松杉含晚照，缘岩楼阁缀秋云。宾朋万里过逢地，惆怅风前落叶分。
许武昌邀饮西山寺中席上赠郭吴二部使·其一
作者：王廷陈
朝代：明

邑宰张筵临涧壑，省郎并马入烟霞。惭予一著登山屐，爱尔双停上斗槎。石磴坐来秋藓渍，金宫礼罢夕阳斜。冠裳暂喜同香岫，灯火先愁散远沙。
许武昌邀饮西山寺中席上赠郭吴二部使·其二
作者：王廷陈
朝代：明

轩骑并从金刹驻，弦歌遥向碧山闻。巢边鹳鹤窥游客，行处渔樵识使君。绝壁松杉含晚照，缘岩楼阁缀秋云。宾朋万里过逢地，惆怅风前落叶分。
访友人
作者：王廷陈
朝代：明

同是栖岩者，今为出谷求。攀嵇遥命驾，访戴不回舟。丽日青芜郭，香风白芷洲。亲交近零落，愿子晚绸缪。
访百泉先生
作者：王廷陈
朝代：明

谪居皇甫子，独步帝庭才。吏隐门常闭，宾朋径始开。求羊非我辈，驱马为君来。向夕香风度，泽兰诚可哀。怜君公府内，而乃搆幽居。暇日频招侣，无时不著书。悲歌行自激，直道向人疏。放逐空嗟久，谁闻荐子虚。
访百泉先生·其一
作者：王廷陈
朝代：明

谪居皇甫子，独步帝庭才。吏隐门常闭，宾朋径始开。求羊非我辈，驱马为君来。向夕香风度，泽兰诚可哀。
访百泉先生·其二
作者：王廷陈
朝代：明

怜君公府内，而乃搆幽居。暇日频招侣，无时不著书。悲歌行自激，直道向人疏。放逐空嗟久，谁闻荐子虚。
访童内方太史于汉口舟中即席投赠二首
作者：王廷陈
朝代：明

汉广来非偶，人遐会亦奇。独趋金马去，暂遣白鸥随。泛舸疑牛渚，弹冠想凤池。当怜泽畔侣，憔悴不胜悲。每忆朝端旧，宁期汉上逢。举杯酹鹦鹉，吹笛拥鱼龙。天远江俱尽，枫回渚自重。知君欲解䌫，为我且从容。
访童内方太史于汉口舟中即席投赠二首·其一
作者：王廷陈
朝代：明

汉广来非偶，人遐会亦奇。独趋金马去，暂遣白鸥随。泛舸疑牛渚，弹冠想凤池。当怜泽畔侣，憔悴不胜悲。
访童内方太史于汉口舟中即席投赠二首·其二
作者：王廷陈
朝代：明

每忆朝端旧，宁期汉上逢。举杯酹鹦鹉，吹笛拥鱼龙。天远江俱尽，枫回渚自重。知君欲解䌫，为我且从容。
访童内方太史于汉口舟中即席投赠二首·其二
作者：王廷陈
朝代：明
体裁：五言律诗

每忆朝端旧，宁期汉上逢。举杯酹鹦鹉，吹笛拥鱼龙。天远江俱尽，枫回渚自重。知君欲解缆，为我且从容。
试巾
作者：王廷陈
朝代：明

老态侵陵短发知，强颜结束试巾时。向人雅恊渔樵侣，顾影何惭丘壑姿。新月举头从一堕，过云送目任长欹。古来高士谁堪效，折角风流是我师。
谈生墨竹人拟夏卿点染石兰犹称独步予钦绝艺聊赠斯言
作者：王廷陈
朝代：明

画师好手久寂寞，晚有谈子能孤鶱。心机妙入此君室，足迹遍谒诸王门。自从屏障得汝笔，忽惊潇湘来我轩。更烦拂素写兰杜，灵均千古留芳魂。
谢氏宅夜集
作者：王廷陈
朝代：明

过尔通宵宴，留人乐事繁。诗题芸草室，觞到菊花轩。月落城乌起，霜寒枥马喧。醉来聊隐几，旭日散柴门。
豪士吟赠王氏
作者：王廷陈
朝代：明

君家高楼临汉水，落日悲风白云起。门垂杨柳千万株，长条直拂洪波里。我来系舟古杨下，秋深岸束蒹葭靡。此时归思正郁陶，偶尔逢君行且止。邀我置酒开绮筵，庖子击肥兼割鲜。海榴新擘宝房碎，湘橘旋摘金子圆。翠袖成行献歌舞，授色知心次第前。堂中食客多且贤，宝刀锦带光接联。持觞递进劝我酒，四座为寿俱万年。平原十日饮未足，白首酣歌淩紫烟。自矜膂力莫与伍，侠气翩翩尤擅武。角弓十斛左右张，蛇矛丈八盘旋舞。枥上生驹六駮姿，猛士如林不敢骑。控鬣鸣鞭一跃上，疾驰缓步众称宜。男儿身手有如此，壮节奇功皆可为。君不见道阻天寒行旅苦，水有毒蛟山有虎。请君杀蛟兼射虎，恶少纷纷安足数。
豫章陈生纪善堪舆诗以赠之
作者：王廷陈
朝代：明

汝擅青乌术，频为黄鹤游。山川委情状，岁月傍穷愁。善补神功就，能令鬼福酬。高踪何所似，漂泊一虚舟。
赋石泉赠施子
作者：王廷陈
朝代：明

施生美少年，结庐依石泉。掬泉淬宝剑，坐石鸣朱弦。自子表孤派，从兹赴百川。临流时洗帻，勺水漾青天。
赋空山赠陈子纪
作者：王廷陈
朝代：明

已乖俗子调，遂结山灵知。独往似逃侣，偶来非赴期。静闻魍魉啸，动见烟霞随。岩洞晚欹仄，言归当勿迟。
赠东瓯郑磐山兼留其北上
作者：王廷陈
朝代：明

挟册来何地，投诗谒我庐。能工四声韵，兼擅八分书。貌与葛巾古，心从蓬鬓疏。君无羡京洛，且学楚江渔。怀宝不获售，栖栖客楚乡。词高淩幼妇，篆古逼中郎。相士因贫失，依人减醉狂。朱颜俗所薄，感激欲沾裳。
赠东瓯郑磐山兼留其北上·其一
作者：王廷陈
朝代：明
体裁：五言律诗

挟册来何地，投诗谒我庐。能工四声韵，兼擅八分书。貌与葛巾古，心从蓬鬓疏。君无羡京洛，且学楚江渔。
赠东瓯郑磐山兼留其北上·其二
作者：王廷陈
朝代：明

怀宝不获售，栖栖客楚乡。词高淩幼妇，篆古逼中郎。相士因贫失，依人减醉狂。朱颜俗所薄，感激欲沾裳。
赠人
作者：王廷陈
朝代：明

南塘倜傥士，薄宦向西陬。石竹临江映，春云抱峡流。徘徊去国日，浩荡望乡愁。莫厌卑栖地，三巴足壮游。
赠别皇甫百泉
作者：王廷陈
朝代：明

怜君辱刀笔，爱客具琴书。奇字人堪问，能名孰可如。鸟因求友至，羊以败群除。饰吏须儒术，应知用不疏。一从辞上国，每恨寡论文。与子时相见，令予日有闻。偶来珠复去，暂合剑仍分。倘赋相思曲，因风报楚云。赤壁嗟流寓，金陵喜量移。迟回今日别，迢递夏云随。故国三吴接，王宫六代遗。之官兼过里，去住惬心期。江路指姑苏，兰桡入画图。客深谙楚语，家近听吴歈。亲爱唯贪聚，君恩实恐孤。过庭凡几日，复作省中趋。
赠别皇甫百泉·其一
作者：王廷陈
朝代：明

怜君辱刀笔，爱客具琴书。奇字人堪问，能名孰可如。鸟因求友至，羊以败群除。饰吏须儒术，应知用不疏。
赠别皇甫百泉·其三
作者：王廷陈
朝代：明

赤壁嗟流寓，金陵喜量移。迟回今日别，迢递夏云随。故国三吴接，王宫六代遗。之官兼过里，去住惬心期。
赠别皇甫百泉·其二
作者：王廷陈
朝代：明

一从辞上国，每恨寡论文。与子时相见，令予日有闻。偶来珠复去，暂合剑仍分。倘赋相思曲，因风报楚云。
赠别皇甫百泉·其四
作者：王廷陈
朝代：明

江路指姑苏，兰桡入画图。客深谙楚语，家近听吴歈。亲爱唯贪聚，君恩实恐孤。过庭凡几日，复作省中趋。
赠廖子
作者：王廷陈
朝代：明

嗟尔老风尘，名堪高士邻。他乡长作客，异术耻干人。月酌江城夕，花吟楚岸春。萍踪任流转，随处有交亲。
赠张子
作者：王廷陈
朝代：明

爱尔清狂甚，兼之才调殊。不须愁贝锦，已是握灵珠。
赠张子
作者：王廷陈
朝代：明

自遂归田卧，何曾入郭行。比邻稀识面，州郡秪知名。但结渔樵侣，宁关婚嫁情。溪潭垂钓处，日见白鸥迎。
赠张汝霖北上
作者：王廷陈
朝代：明

吾国张平子，风烟守钓矶。思玄才不忝，拾紫愿多违。是出输芹曝，非关厌蕨薇。交游行赠策，妻子走牵衣。试问登燕陇，何如息汉机。貂裘季子去，驷马长卿归。薜荔悬初服，松筠隐旧扉。独怜垂老日，更逐断蓬飞。
赠戴医
作者：王廷陈
朝代：明

戴医方弱冠，流辈不能如。何自授神术，非徒读父书。衰残年赖保，延致日无虚。尚有耽诗癖，烦君药与除。
赠方子二首
作者：王廷陈
朝代：明

近接棠陵子，昂藏野鹤姿。迹留青琐地，声彻白云司。竟阻江湖去，翻嗟燕雀欺。烟霄当奋起，归觅旧栖枝。邻并复同调，过逢数举杯。谢公兴不浅，庄舄吟何哀。霞日赤城晓，雪涛沧海回。何当共舟去，携客访蓬莱。
赠方子二首·其一
作者：王廷陈
朝代：明

近接棠陵子，昂藏野鹤姿。迹留青琐地，声彻白云司。竟阻江湖去，翻嗟燕雀欺。烟霄当奋起，归觅旧栖枝。
赠方子二首·其二
作者：王廷陈
朝代：明

邻并复同调，过逢数举杯。谢公兴不浅，庄舄吟何哀。霞日赤城晓，雪涛沧海回。何当共舟去，携客访蓬莱。
赠李子
作者：王廷陈
朝代：明

青春君已动才名，岁晚官卑俗所轻。车案囊萤元世业，翟门罗雀自人情。贫缘嗜酒愁心失，病属攻诗老态成。莫谓儒冠身竟误，由来清苦是家声。
赠玄谷子
作者：王廷陈
朝代：明

日者在昔多隐贤，年来似子称通玄。予今五十岂知命，汝困湖海空谈天。闭肆潜窥斗宿外，被褐长揖公卿前。吾乡名流颇气岸，往往卷内留诗篇。
赠王生
作者：王廷陈
朝代：明

近识匕山子，居然三楚贤。竹林时偃蹇，兰泽恣夤缘。莫谓覆盆下，还期扬策前。谷回邹子律，乔木看莺迁。
赠舒子二首
作者：王廷陈
朝代：明

亦有振子意，其如吾力微。枪榆聊自适，濡沫暂相依。吴楚推儒行，风霜损客衣。生涯虽濩落，奇气尚翻飞。一从栖楚地，两见改枫林。岐路兴长叹，江山入苦吟。交游尽逢掖，登眺几开襟。谁谓贫为病，高风益可钦。
赠舒子二首·其一
作者：王廷陈
朝代：明

亦有振子意，其如吾力微。枪榆聊自适，濡沫暂相依。吴楚推儒行，风霜损客衣。生涯虽濩落，奇气尚翻飞。
赠舒子二首·其二
作者：王廷陈
朝代：明

一从栖楚地，两见改枫林。岐路兴长叹，江山入苦吟。交游尽逢掖，登眺几开襟。谁谓贫为病，高风益可钦。
赠董氏兄弟
作者：王廷陈
朝代：明

我爱谢家双玉树，双凌云日散光辉。伫看北极随鹓鹭，倘念南山老蕨薇。
赠邦伯吴公
作者：王廷陈
朝代：明

予慕古循吏，人称新使君。虽然改弦鼓，不以治丝棼。退食溪毛饫，公庭鸟毳纷。良哉二千石，名已汉皇闻。
赠邵格之
作者：王廷陈
朝代：明

清江落日片帆来，野老柴门向夕开。四海风烟双短剑，百年天地几深杯。图书静室幽人兴，鼓角寒城远客哀。旅雁宾鸿随去住，楚云吴岫各徘徊。
赠邻叟
作者：王廷陈
朝代：明

屈曲溪回谷，青苍树隐村。深山无甲子，老境有儿孙。畏吏栖乡井，逢人问国门。渔舟花下入，还似武陵源。
赠郑子南滨
作者：王廷陈
朝代：明

昔辱风尘为傲吏，近精诗赋擅宗工。多情好客频谋醉，苦节逢人不讳穷。事去壮心存老骥，愁来矫首向冥鸿。惭予幸托交游后，乡里声称迥未同。
赠郑少谷
作者：王廷陈
朝代：明

汝昔辞郎日，堂斋谷口寻。经年种松菊，携客远登临。泽傍蛟龙窟，岩穿虎豹林。朝朝泛烟艇，夜夜宿云岑。竟被苍生起，俄惊白发侵。屡游天姥梦，时动越乡吟。障貌东南美，琴留山水音。乾坤倦鸟翰，岁月狎鸥心。肮脏违朱绂，疏慵本素襟。异时筋力在，去矣极高深。
赠陈子槐野
作者：王廷陈
朝代：明

蚤岁君才过一时，儒冠白首竟伤悲。图南久拟冲天起，战北从知值数奇。闭户交游今渐绝，传经童冠日相随。老夫偃蹇同心事，携手苍山歌紫芝。
过中渡坝二首·其一
作者：王廷陈
朝代：明
体裁：七言绝句

千尺高峰万丈渊，凭空侧足白云边。虽多虎伏龙蹲险，屐齿偏能入九天。
过中渡坝二首·其二
作者：王廷陈
朝代：明
体裁：七言绝句

闻道西来佛国连，山河大地不须诠。雪中梅蕊春含色，可證菩提可證仙。
过倪道士故居二首
作者：王廷陈
朝代：明

服食知非误，先期汗漫游。閒门山鬼啸，何处谷神留。丹诀乾坤袐，玄文海岳收。谁知松子宅，亦有世人忧。寂寞云君箓，摧残凤女台。海田犹有变，洞壑岂无哀。始学乘牛去，终期化鹤来。室馀金灶火，千古不成灰。
过倪道士故居二首·其一
作者：王廷陈
朝代：明

服食知非误，先期汗漫游。閒门山鬼啸，何处谷神留。丹诀乾坤袐，玄文海岳收。谁知松子宅，亦有世人忧。
过倪道士故居二首·其二
作者：王廷陈
朝代：明

寂寞云君箓，摧残凤女台。海田犹有变，洞壑岂无哀。始学乘牛去，终期化鹤来。室馀金灶火，千古不成灰。
过吴道士山房四首
作者：王廷陈
朝代：明

日月神能驻，云雷气可生。石床苍藓剥，金涧紫芝荣。仗剑龙争役，吹笙鹤自迎。谁知列仙囿，今已在江城。塞兑人难语，同尘市可藏。步虚朝振佩，礼斗夜焚香。林长金光草，峰开紫翠房。羞称小山侣，结束事淮王。石髓邀宾饮，丹书闭户编。凤箫仙子下，鸿宝至人传。灭火遥挥雨，排空或驾烟。遨游凡几日，碧海欲成田。逍遥潜咫尺，变化属须臾。朱雀来窥冶，苍龙为守炉。琼瑶林际草，山海壁间图。但使黄金就，宁悲白日徂。
过吴道士山房四首·其一
作者：王廷陈
朝代：明

日月神能驻，云雷气可生。石床苍藓剥，金涧紫芝荣。仗剑龙争役，吹笙鹤自迎。谁知列仙囿，今已在江城。
过吴道士山房四首·其三
作者：王廷陈
朝代：明

石髓邀宾饮，丹书闭户编。凤箫仙子下，鸿宝至人传。灭火遥挥雨，排空或驾烟。遨游凡几日，碧海欲成田。
过吴道士山房四首·其二
作者：王廷陈
朝代：明

塞兑人难语，同尘市可藏。步虚朝振佩，礼斗夜焚香。林长金光草，峰开紫翠房。羞称小山侣，结束事淮王。
过吴道士山房四首·其四
作者：王廷陈
朝代：明

逍遥潜咫尺，变化属须臾。朱雀来窥冶，苍龙为守炉。琼瑶林际草，山海壁间图。但使黄金就，宁悲白日徂。
过周子书屋
作者：王廷陈
朝代：明

名园曲转清江上，精舍遥连翠岫傍。闭户时人占豹隐，抽毫流辈让鹰扬。父贻素帙频开箧，宾问玄经屡命觞。虚白向宵如昼色，邻灯何必借馀光。
过廖子故宅
作者：王廷陈
朝代：明

庭树留尊处，空馀覆苑云。驯阶旧鸟雀，落日噪纷纷。琴罢广陵散，匣遗封禅文。悲风立马际，邻笛不堪闻。
过张道士方丈二首
作者：王廷陈
朝代：明

欲寻方外侣，奈迫区中缘。石髓不可遇，山房聊借眠。虚空逃汉起，道德出关传。何日丹砂就，驱鸡上九天。洞壑邻鲛馆，烟霞绕凤台。神君当昼下，仙客御风来。瑶草侵阶长，桃花覆水开。愿言分玉醴，坐遣壮颜回。
过张道士方丈二首·其一
作者：王廷陈
朝代：明

欲寻方外侣，奈迫区中缘。石髓不可遇，山房聊借眠。虚空逃汉起，道德出关传。何日丹砂就，驱鸡上九天。
过张道士方丈二首·其二
作者：王廷陈
朝代：明

洞壑邻鲛馆，烟霞绕凤台。神君当昼下，仙客御风来。瑶草侵阶长，桃花覆水开。愿言分玉醴，坐遣壮颜回。
过杞同袁明府避暑学宫席上赠袁明府及诸广文
作者：王廷陈
朝代：明

过邑逢仙令，开尊藉广文。宫墙回赤日，冠盖拥青云。俎豆初筵秩，弦歌几处闻。池芹香细细，庭桧郁纷纷。鼓瑟窥贤撰，弹琴引帝薰。堂开矜鳣集，客散怅凫分。百拜难成醉，殷勤此谢君。
过玄妙观有赠
作者：王廷陈
朝代：明

神君楼阁枕江濆，钟磬时时霄汉闻。仙至忽逢青鸟使，宾来频举白鹅群。当筵挥沥皆成雨，煮鼎飞烟尽化云。双鬓向衰浑欲尽，洞天石髓若为分。
过范德和书屋因出所作见示留赠
作者：王廷陈
朝代：明

谷暖乱莺啼，春晴酒为携。芝兰叨入室，桃李自成蹊。黄绢人皆奖，青衿孰可齐。圣朝经术选，安得久岩栖。
过诸子书屋寄虞文表
作者：王廷陈
朝代：明

三礼传非谬，诸生仰独深。偶经伐木地，徒有折麻心。雪调朱弦尽，星文宝剑沉。怜君困已久，梁父自长吟。
过陈处士故居
作者：王廷陈
朝代：明

偶缘幽事步，因历故人居。薄暮邻家笛，流尘满室书。琴亡人与化，舟去壑成虚。矶忆投竿处，林伤挂剑馀。空阶积苔藓，寒渚落芙蕖。玄草亭仍在，青云业已疏。昵交存仅半，为尔立踌躇。
进舸
作者：王廷陈
朝代：明

进舸清秋暮，吟风锦树开。前凫冲棹散，后雁逐帆来。石出滩声转，沙明月色回。欲知临泛永，试看曙光催。
远游篇四首
作者：王廷陈
朝代：明

汤谷既闇，濛汜则荣。朝宴未终，倏忽至冥。逝者不息，物理相乘。愿呼松乔，蹑景上升。徘徊昆丘，憩驾层城。遨游八极，遍谒仙灵。饮我沆瀣，玩我芝英。俯视下土，虫鼠臭腥。手揽羲和，顿策徐行。归谒东父，遂造紫庭。授我神药，服食体轻。一举万里，疾如迅霆。逍遥天衢，恣意所之。手持桂枝，骖驾虹霓。晞发朝阳，濯足咸池。昊苍遍历，悬景未移。
远游篇四首·其一
作者：王廷陈
朝代：明

汤谷既闇，濛汜则荣。朝宴未终，倏忽至冥。逝者不息，物理相乘。愿呼松乔，蹑景上升。
远游篇四首·其三
作者：王廷陈
朝代：明

手揽羲和，顿策徐行。归谒东父，遂造紫庭。授我神药，服食体轻。一举万里，疾如迅霆。
远游篇四首·其二
作者：王廷陈
朝代：明

徘徊昆丘，憩驾层城。遨游八极，遍谒仙灵。饮我沆瀣，玩我芝英。俯视下土，虫鼠臭腥。
远游篇四首·其四
作者：王廷陈
朝代：明

逍遥天衢，恣意所之。手持桂枝，骖驾虹霓。晞发朝阳，濯足咸池。昊苍遍历，悬景未移。
送人
作者：王廷陈
朝代：明

君移夏口棹，去作越中游。腊意含新柳，春声隐冻流。南行探禹穴，东望接蓬丘。湖上风光好，莺花累月留。
送人
作者：王廷陈
朝代：明

楚地惜分手，春风怅别颜。王孙草新绿，帝子竹馀斑。干主携书去，期君扬策还。男儿有如此，应不滞乡关。
送人游越中五首
作者：王廷陈
朝代：明

寺閤岩楼望不稀，越王城畔早春归。寻溪放舸烟花豁，立马听莺醉落晖。雁荡汀洲天汉流，奔雷喷雪下龙湫。北风晴雾濛濛合，倚石扪萝迥自愁。华顶晴登挹彩霞，云君仙子列如麻。琅玕芝草幽难掇，来往时瞻白鹿车。合沓岩峦生紫烟，赤城遥见石梁悬。攀松帖岸窥难下，鹤驾鸾骖度羽仙。挂席东南万里回，海潮八月拍天来。巨鳌一涌三山动，五色楼台中自开。
送人游越中五首·其一
作者：王廷陈
朝代：明

寺閤岩楼望不稀，越王城畔早春归。寻溪放舸烟花豁，立马听莺醉落晖。
送人游越中五首·其三
作者：王廷陈
朝代：明

华顶晴登挹彩霞，云君仙子列如麻。琅玕芝草幽难掇，来往时瞻白鹿车。
送人游越中五首·其二
作者：王廷陈
朝代：明

雁荡汀洲天汉流，奔雷喷雪下龙湫。北风晴雾濛濛合，倚石扪萝迥自愁。
送人游越中五首·其五
作者：王廷陈
朝代：明

挂席东南万里回，海潮八月拍天来。巨鳌一涌三山动，五色楼台中自开。
送人游越中五首·其四
作者：王廷陈
朝代：明

合沓岩峦生紫烟，赤城遥见石梁悬。攀松帖岸窥难下，鹤驾鸾骖度羽仙。
送伦子毕娶归
作者：王廷陈
朝代：明

君不见伦氏之子才绝伦，少小属文如有神。风云独奋九万里，身世初经二十春。献赋朝趋北阙下，上书暮归南海滨。谁知弱冠亲迎客，已作君王侍从臣。珠明玉润元相媚，苑柳宫花春自醉。霄汉翻为奠雁行，乡闾竞讶乘龙至。乌鹊桥边问石年，凤凰楼上吹箫地。富贵㛰姻庆非小，文采风流古来少。花烛初从华馆张，炉烟屡梦清班绕。当朝尔是岁星魂，避世还来金马门。他年割炙诙谐日，方朔重沾汉主恩。
送伦子毕娶归
作者：王廷陈
朝代：明
体裁：古风

君不见伦氏之子才绝伦，少小属文如有神。风云独奋九万里，身世初经二十春。献赋朝趋北阙下，上书暮归南海滨。谁知弱冠亲迎客，已作君王侍从臣。珠明玉润元相媚，苑柳宫花春自醉。霄汉翻为奠雁行，乡闾竞讶乘龙至。乌鹊桥边问石年，凤凰楼上吹箫地。富贵婚姻庆非小，文采风流古来少。花烛初从华馆张，炉烟屡梦清班绕。当朝尔是岁星魂，避世还来金马门。他年割炙诙谐日，方朔重沾汉主恩。
送傅子归豫章
作者：王廷陈
朝代：明

岁宴向何处，云之故国天。行当腊雪尽，归及春风前。片帆九江影，瀑布庐山泉。送君何所托，为吊石滩贤。
送内兄谢虞辅之任
作者：王廷陈
朝代：明

一官特起中丞裔，故里频留弟妹情。老忆射屏曾中雀，春怜出谷忽迁莺。箕裘坐使家声振，彝鼎行将祖德鸣。岐路柳条那忍折，门阑萝蔓故争萦。
送刘振廷令慈利
作者：王廷陈
朝代：明

别离古有调，送尔一长吁。远下荆门鹢，双飞汉殿凫。鸣琴依石筱，岸帻眺春湖。暇日烟花兴，风流陶令俱。
送刘郎中养病归
作者：王廷陈
朝代：明

日含鸡舌侍龙颜，多病连章暂乞閒。解印忽看辞汉署，拂衣长啸出燕关。为郎苦节云霄上，倦客春心药饵间。帝里故人临路讯，冥鸿何日向鹓班。
送十一叔入试
作者：王廷陈
朝代：明

竹林频接宴，草泽每怜才。匣剑岂终闭，囊琴今始开。南图鹏激水，北首骏登台。战胜知能事，秋风扬策回。
送周侍御按贵州
作者：王廷陈
朝代：明

近怜周柱史，持节向遥天。霄汉花骢出，江湖锦缆牵。郁盘千栈阁，浩荡百蛮烟。春尽南征日，衣冠觉尔贤。
送夏大行奉诏使南纪
作者：王廷陈
朝代：明

我亦天涯客，看君万里行。浮湘迁史迹，喻蜀马卿情。云气苍梧野，枫林白帝城。壮游兹不忝，海内早知名。
送张都阃致仕归二首
作者：王廷陈
朝代：明

山郭秋阴重，江流画戟明。亦知南顾虑，其奈北堂情。去偃龙蛇阵，归寻猿鹤盟。伏波今未老，铜柱尚标名。尔家淮海曲，秋日赋归来。戎服本儒行，将军今老莱。旧谙司马法，兼有季鹰才。宝剑君长拭，无令染绿苔。
送张都阃致仕归二首·其一
作者：王廷陈
朝代：明

山郭秋阴重，江流画戟明。亦知南顾虑，其奈北堂情。去偃龙蛇阵，归寻猿鹤盟。伏波今未老，铜柱尚标名。
送张都阃致仕归二首·其二
作者：王廷陈
朝代：明

尔家淮海曲，秋日赋归来。戎服本儒行，将军今老莱。旧谙司马法，兼有季鹰才。宝剑君长拭，无令染绿苔。
送戴中丞归
作者：王廷陈
朝代：明

落魄郢中客，销魂泽畔吟。久捐和氏宝，且伏直生金。君勿忧多口，人当谅此心。行经武夷下，须上最高岑。归去岂不乐，聊为留滞吟。竟何污白壁，暂亦铄黄金。以我常失意，于君倍感心。谗人行且得，安可老云岑。
送戴中丞归·其一
作者：王廷陈
朝代：明

落魄郢中客，销魂泽畔吟。久捐和氏宝，且伏直生金。君勿忧多口，人当谅此心。行经武夷下，须上最高岑。
送戴中丞归·其二
作者：王廷陈
朝代：明

归去岂不乐，聊为留滞吟。竟何污白壁，暂亦铄黄金。以我常失意，于君倍感心。谗人行且得，安可老云岑。
送李中丞三首
作者：王廷陈
朝代：明

晴旭烟郊列骑回，中丞春旆拂梁台。金符玉节层霄下，甸雪河冰万里开。九曲风涛迥自惊，黄河天畔绕孤城。中宵笳鼓扬帆渡，万古鲸鲵避楫行。夜月辕门铁骑寒，龙旗千队指楼兰。丈夫莫负封侯骨，破敌归来望玉鞍。
送李中丞三首·其一
作者：王廷陈
朝代：明

晴旭烟郊列骑回，中丞春旆拂梁台。金符玉节层霄下，甸雪河冰万里开。
送李中丞三首·其三
作者：王廷陈
朝代：明

夜月辕门铁骑寒，龙旗千队指楼兰。丈夫莫负封侯骨，破敌归来望玉鞍。
送李中丞三首·其二
作者：王廷陈
朝代：明

九曲风涛迥自惊，黄河天畔绕孤城。中宵笳鼓扬帆渡，万古鲸鲵避楫行。
送李子中养病归
作者：王廷陈
朝代：明

省署辞京邑，庭闱指大梁。经年违鲤对，即日谢鹓行。采药春嵩少，萦萝旧草堂。君无恋脩竹，人拟献长杨。游瞩伤人事，兴衰感世情。犹传授简叟，无复抱关生。客散梁王苑，人耕宋帝城。行多怀古咏，一一寄同声。
送李子中养病归·其一
作者：王廷陈
朝代：明

省署辞京邑，庭闱指大梁。经年违鲤对，即日谢鹓行。采药春嵩少，萦萝旧草堂。君无恋脩竹，人拟献长杨。
送李子中养病归·其二
作者：王廷陈
朝代：明

游瞩伤人事，兴衰感世情。犹传授简叟，无复抱关生。客散梁王苑，人耕宋帝城。行多怀古咏，一一寄同声。
送王洪德入蜀
作者：王廷陈
朝代：明

落落幽并客，栖栖荆楚颜。遥知问卜去，或是泛槎还。云雨经三峡，风烟犯百蛮。看君壮游志，去矣杳难攀。
送王知事还蜀
作者：王廷陈
朝代：明

佐郡已三载，还家无一钱。苦心成白首，达命任皇天。峡束秋江怒，云盘古栈悬。归来扬子宅，寂寞守吾玄。
送萧子归
作者：王廷陈
朝代：明

不谓风云变，能为江海行。鲸鲵骇浪日，萝蔓附松情。开国梁朝系，承家汉相名。淹留聊隐豹，登眺几啼莺。梦掇庐山秀，帆辞洛水晴。嵩云流古苑，河气幕炎城。出璞宁三献，惊人想一鸣。他时杖屦地，东道倘相迎。
送郑公北上
作者：王廷陈
朝代：明

离筵开祖道，别驾向神京。飞挽玉程急，驰驱官况轻。处膏元不润，濯水自知清。好为司农道，苍生望缓征。
送顾医
作者：王廷陈
朝代：明

潦倒文园客，淹留顾虎头。我看方士传，君向古人求。药裹春心满，风帆晚浪收。匡庐傍南斗，归作采芝游。
送龙廷重为荥府长史
作者：王廷陈
朝代：明

荥国今宗国，君材实楚材。周家亲鲁卫，梁苑重邹枚。杖屦丘园接，琴书殿阁开。天边倦飞鸟，霜雪早归来。未谢金门籍，先谐静者私。桃源春泛稳，桂苑月游迟。洞口渔人艇，花间帝子卮。兹行有词赋，不必吊湘累。
送龙廷重为荥府长史·其一
作者：王廷陈
朝代：明

荥国今宗国，君材实楚材。周家亲鲁卫，梁苑重邹枚。杖屦丘园接，琴书殿阁开。天边倦飞鸟，霜雪早归来。
送龙廷重为荥府长史·其二
作者：王廷陈
朝代：明

未谢金门籍，先谐静者私。桃源春泛稳，桂苑月游迟。洞口渔人艇，花间帝子卮。兹行有词赋，不必吊湘累。
道中憩废寺三首
作者：王廷陈
朝代：明

徙倚前朝寺，依栖旧法筵。狐狸啼白昼，龙象泣诸天。宝树萦蛛网，蜗涎绣石莲。给园犹寂寞，岐路倍堪怜。解绶辞尘网，停车理石筵。金花何地布，宝月几时圆。殿古苍苔积，台空紫蔓县。那知临净土，烦恼障无边。宝地元虚寂，金仙合杳冥。空林沈紫翠，画壁落丹青。羁旅暂投迹，残僧一启扃。迷方随处是，含意讯山灵。
道中憩废寺三首·其一
作者：王廷陈
朝代：明

徙倚前朝寺，依栖旧法筵。狐狸啼白昼，龙象泣诸天。宝树萦蛛网，蜗涎绣石莲。给园犹寂寞，岐路倍堪怜。
道中憩废寺三首·其三
作者：王廷陈
朝代：明

宝地元虚寂，金仙合杳冥。空林沈紫翠，画壁落丹青。羁旅暂投迹，残僧一启扃。迷方随处是，含意讯山灵。
道中憩废寺三首·其二
作者：王廷陈
朝代：明

解绶辞尘网，停车理石筵。金花何地布，宝月几时圆。殿古苍苔积，台空紫蔓县。那知临净土，烦恼障无边。
道院对雪
作者：王廷陈
朝代：明

朔雪兼风度，玄宫此日开。飘飖万鹤集，髣髴五神来。缀洞石垂乳，被岩瑶作台。晚筵闻凤吹，益信在蓬莱。
遣兴
作者：王廷陈
朝代：明

向人久落落，为计竟区区。钓弋秪从好，林庐总冒愚。山风吹薜荔，溪月浸菰蒲。敢拟高贤迹，聊全不肖躯。
遣兴
作者：王廷陈
朝代：明

并介元殊性，浮湛非一欢。啸歌聊自适，侪类肯相宽。努力时难值，惊心岁易阑。何能忘魏阙，自分老江干。
遣兴
作者：王廷陈
朝代：明

深居懒出村，习静欲忘言。岫苦云霞变，溪憎雁鹜喧。达生聊可托，智者始堪论。久绝青云想，从教白发繁。
遣兴三首
作者：王廷陈
朝代：明

八方异风土，百里殊阴晴。中外殆天设，终古难合并。权家但好胜，持议乖群情。孤军病深入，问罪虑无名。客主既不如，师老功难成。常恐强弩末，遂令小国轻。安得长者言，立谈罢交兵。皇惠均万物，各各遂其生。南裔虽一区，崄阻纷可凭。民居寄溪谷，雾雨常昼冥。妻子像蛇虺，魑魅冒人形。沙虫潜射影，触之丧其生。古来称绝域，何足烦天兵。吾闻王者师，无战唯有征。一卒不备归，良已亏威灵。地于东南缺，天乃西北倾。二仪有不足，并包人岂能。高宗伐鬼方，三年乃能克。不闻徐方来，允在王猷塞。耀武与修文，收效孰为得。试看古战场，春雨生荆棘。
遣兴三首·其一
作者：王廷陈
朝代：明

八方异风土，百里殊阴晴。中外殆天设，终古难合并。权家但好胜，持议乖群情。孤军病深入，问罪虑无名。客主既不如，师老功难成。常恐强弩末，遂令小国轻。安得长者言，立谈罢交兵。皇惠均万物，各各遂其生。
遣兴三首·其三
作者：王廷陈
朝代：明

高宗伐鬼方，三年乃能克。不闻徐方来，允在王猷塞。耀武与修文，收效孰为得。试看古战场，春雨生荆棘。
遣兴三首·其二
作者：王廷陈
朝代：明

南裔虽一区，崄阻纷可凭。民居寄溪谷，雾雨常昼冥。妻子像蛇虺，魑魅冒人形。沙虫潜射影，触之丧其生。古来称绝域，何足烦天兵。吾闻王者师，无战唯有征。一卒不备归，良已亏威灵。地于东南缺，天乃西北倾。二仪有不足，并包人岂能。
遣怀
作者：王廷陈
朝代：明

齿发今非故，沉冥朝复昏。扶衰综上药，谢客偃中园。通显多相弃，达生聊可论。壮心随草莽，末路信乾坤。
遣闷
作者：王廷陈
朝代：明

万事惊心伤老大，一春生理属艰难。莺花历乱转无赖，林坞栖迟殊未安。学圃避人长抱瓮，应门报客旋求冠。年来相信唯鸥鸟，引子窥鱼近钓竿。病起衰颜聊自媚，春深笑口向谁开。五男不学从渠懒，三径俱荒阻客来。日展琴书娱潦倒，雨抛巾舄渍莓苔。交游物化今馀几，倚杖看花首重回。
遣闷·其一
作者：王廷陈
朝代：明

万事惊心伤老大，一春生理属艰难。莺花历乱转无赖，林坞栖迟殊未安。学圃避人长抱瓮，应门报客旋求冠。年来相信唯鸥鸟，引子窥鱼近钓竿。
遣闷·其二
作者：王廷陈
朝代：明

病起衰颜聊自媚，春深笑口向谁开。五男不学从渠懒，三径俱荒阻客来。日展琴书娱潦倒，雨抛巾舄渍莓苔。交游物化今馀几，倚杖看花首重回。
郊园
作者：王廷陈
朝代：明

独此郊园寂，兼之徒侣稀。灌园踏碧草，把酒看翠微。竹晚轻飔度，楼晴片月依。自无致身策，莫遣赏心违。
郑生
作者：王廷陈
朝代：明

郑生才可怜，白首困江边。长夏自饶睡，穷途人馈钱。相过夜不厌，与语日堪延。共试山家茗，呼儿行汲泉。
郭外即事
作者：王廷陈
朝代：明

病卧闭门久，占晴起看花。城行纡雾堞，草坐藉烟沙。绾骑萝风合，停莺竹日斜。芳菲愁即歇，留赏滞生涯。
醉赠李道士西归
作者：王廷陈
朝代：明

寻师初到赤松家，爱客聊停白鹿车。皓首庞眉并园绮，向予历历道生涯。早入匡庐寻五老，晚从嵩少采三花。花下开尊玉液浓，尊前拂槛紫芝重。云里碧箫呼彩凤，洞中丹灶护苍龙。苍龙彩凤相催促，欲上空虚谢尘俗。缅怀紫气没流沙，便访青牛度函谷。函谷迢迢万古存，伯阳一去几朝昏。到日如逢关令尹，仍留道德五千言。
重晏魏子池亭兼约再游
作者：王廷陈
朝代：明

与子接林闾，频过径不除。岁华奄及此，物态已非初。流水逢君奏，閒云向客舒。高谭俱用马，偶坐或观鱼。席促情无间，尊移兴有馀。历畦窥种药，经穴讯藏书。待月留应久，迷花出每徐。人嘲扬子宅，自负葛侯庐。不去怜佳境，重来慰索居。少年交易尽，长日会难疏。
閒步
作者：王廷陈
朝代：明

卜筑苍岩畔，为园碧水涯。浴童依浅濑，浣女散晴沙。中散林惟竹，东陵圃是瓜。村头归欲暮，巾服映残霞。
闺情二首
作者：王廷陈
朝代：明

种木期息阴，结交期得心。与君初婚时，安坐调瑟琴。系我大秦珠，贻我玳瑁簪。携手同车游，徘徊步春林。俯拾并蒂华，仰听和鸣禽。折芳交赠持，言誓一何深。宁期被谗妒，弃我忽如沈。旷岁不一接，尘埃生锦衾。明月入空帷，中夜坐悲吟。发箧理故物，泪下谁能禁。故物犹光彩，故心人安在。畴知恩爱移，不俟颜色改。端坐结忧郁，逍遥出中闺。丹荣冒阳林，流泉激清池。孤鸟西南征，遗我鸣声悲。揽衣起相从，迅影不得追。踟蹰立庭隅，目送浮云驰。云驰风为驱，风返云亦归。君恩中道还，慰我恒渴饥。
闺情二首·其一
作者：王廷陈
朝代：明

种木期息阴，结交期得心。与君初婚时，安坐调瑟琴。系我大秦珠，贻我玳瑁簪。携手同车游，徘徊步春林。俯拾并蒂华，仰听和鸣禽。折芳交赠持，言誓一何深。宁期被谗妒，弃我忽如沈。旷岁不一接，尘埃生锦衾。明月入空帷，中夜坐悲吟。发箧理故物，泪下谁能禁。故物犹光彩，故心人安在。畴知恩爱移，不俟颜色改。
闺情二首·其二
作者：王廷陈
朝代：明

端坐结忧郁，逍遥出中闺。丹荣冒阳林，流泉激清池。孤鸟西南征，遗我鸣声悲。揽衣起相从，迅影不得追。踟蹰立庭隅，目送浮云驰。云驰风为驱，风返云亦归。君恩中道还，慰我恒渴饥。
闻子言消息因作短歌寄赠
作者：王廷陈
朝代：明

忆昔江枫赤叶下，含悽别子城之隅。买舸遥寻沔阳守，张灯夜宴郎官湖。宴罢迢遥历乡县，行边宛转随游衍。过境能令车马迎，归途翻为莺花恋。大梁才子更相留，平台大雪挥金瓯。囊里赠金快意尽，闻君累月醉青楼。春生始渡黄河岸，入门妻子亲为爨。壁上龙泉今在无，因歌长夜何时旦。楚客相思不记年，尺书无复到南天。江马故人禄苦薄，寂寞谁当送酒钱。江上忽逢燕地客，停杯问讯悲今昔。丈夫不仕空有才，世人谁识文章伯。况子丹房已属人，茅茨低小莫容身。堂前燕雀俱飞去，洞口灵芝秖自春。
闻恩诏有感四首
作者：王廷陈
朝代：明

天书十道出枫宸，紫极回瞻御气新。浩荡遥缄三殿雨，沾濡长作万方春。姬年八百未为多，虞日讴歌许更过。已掷风雷开蛰户，更添江海接恩波。天地重开日月移，幽人感激中兴时。湘累莫漫题芳杜，汉皓何须咏紫芝。春风翻自朔方回，恩泽遥从北海来。涓滴须令沾涸辙，吹嘘合遣到寒灰。
闻恩诏有感四首·其一
作者：王廷陈
朝代：明

天书十道出枫宸，紫极回瞻御气新。浩荡遥缄三殿雨，沾濡长作万方春。
闻恩诏有感四首·其三
作者：王廷陈
朝代：明

天地重开日月移，幽人感激中兴时。湘累莫漫题芳杜，汉皓何须咏紫芝。
闻恩诏有感四首·其二
作者：王廷陈
朝代：明

姬年八百未为多，虞日讴歌许更过。已掷风雷开蛰户，更添江海接恩波。
闻恩诏有感四首·其四
作者：王廷陈
朝代：明

春风翻自朔方回，恩泽遥从北海来。涓滴须令沾涸辙，吹嘘合遣到寒灰。
闻曹子仲礼缘近臣之疏蒙恩赐还
作者：王廷陈
朝代：明

窜逐南天路，荒凉北斗文。翻飞元不意，忧喜在初闻。骢马重趋阙，金鸡两赦君。独伤荆棘里，谁别凤鸾群。
闻筝二首
作者：王廷陈
朝代：明

楚馆名娃出，秦筝逸响传。徘徊芳树侧，掩映杂花前。雁促玫瑰柱，莺喧锦绣筵。年来哀怨切，复此感繁弦。花月可怜春，房栊映玉人。思繁纤指乱，愁剧翠蛾颦。授色歌频变，留宾态转新。曲终仍自叙，家世本西秦。
闻筝二首·其一
作者：王廷陈
朝代：明

楚馆名娃出，秦筝逸响传。徘徊芳树侧，掩映杂花前。雁促玫瑰柱，莺喧锦绣筵。年来哀怨切，复此感繁弦。
闻筝二首·其二
作者：王廷陈
朝代：明

花月可怜春，房栊映玉人。思繁纤指乱，愁剧翠蛾颦。授色歌频变，留宾态转新。曲终仍自叙，家世本西秦。
陈叟
作者：王廷陈
朝代：明

固穷谁得似，汎爱竟何如。齐客空弹铗，虞卿枉著书。徒劳门驻马，无补釜生鱼。寂寞人云苦，君颜日每舒。生事缘儒误，伤心近老贫。一餐资弟子，数口仰交亲。身属工诗病，人讥贳酒频。时瞻户外屦，多是问奇宾。
陈叟·其一
作者：王廷陈
朝代：明

固穷谁得似，汎爱竟何如。齐客空弹铗，虞卿枉著书。徒劳门驻马，无补釜生鱼。寂寞人云苦，君颜日每舒。
陈叟·其二
作者：王廷陈
朝代：明

生事缘儒误，伤心近老贫。一餐资弟子，数口仰交亲。身属工诗病，人讥贳酒频。时瞻户外屦，多是问奇宾。
陈鲁南太史使楚还晤予江上因赠三首
作者：王廷陈
朝代：明

校书辞汉阁，持节到江城。万乘临轩送，诸侯拥彗迎。王人周室礼，神女楚台情。词赋兼文物，知无负此行。睦族遵尧典，亲臣践楚郊。北门虚视草，赤社重分茅。不以云泥隔，犹怜江海交。皇华劳藉慰，玄困任人嘲。何意大江滨，苍茫接所亲。相看鬒已变，转盼迹俱陈。子是浮湘客，予为哀郢人。严程不我驻，临路倍沾巾。
陈鲁南太史使楚还晤予江上因赠三首·其一
作者：王廷陈
朝代：明

校书辞汉阁，持节到江城。万乘临轩送，诸侯拥彗迎。王人周室礼，神女楚台情。词赋兼文物，知无负此行。
陈鲁南太史使楚还晤予江上因赠三首·其三
作者：王廷陈
朝代：明

何意大江滨，苍茫接所亲。相看鬒已变，转盼迹俱陈。子是浮湘客，予为哀郢人。严程不我驻，临路倍沾巾。
陈鲁南太史使楚还晤予江上因赠三首·其二
作者：王廷陈
朝代：明

睦族遵尧典，亲臣践楚郊。北门虚视草，赤社重分茅。不以云泥隔，犹怜江海交。皇华劳藉慰，玄困任人嘲。
院中斋宿
作者：王廷陈
朝代：明

落日闭深院，斋心事事幽。雪梧萦径色，烟柳带渠流。隐几春星拥，焚香暗雾留。窥人爱双鹤，对尔肃清修。
集魏园再用前韵二首
作者：王廷陈
朝代：明

名园邀上客，一一豫章材。盖转苍林入，尊当锦石开。跳波鱼自乐，得食鸟频来。莫厌相过数，星霜暗已催。秋至犹啼鸟，林丘别有天。客皆中散驾，诗是少陵篇。翠筱留吟管，丹霞冒酒筵。平生山水调，今日尽君前。
集魏园再用前韵二首·其一
作者：王廷陈
朝代：明

名园邀上客，一一豫章材。盖转苍林入，尊当锦石开。跳波鱼自乐，得食鸟频来。莫厌相过数，星霜暗已催。
集魏园再用前韵二首·其二
作者：王廷陈
朝代：明

秋至犹啼鸟，林丘别有天。客皆中散驾，诗是少陵篇。翠筱留吟管，丹霞冒酒筵。平生山水调，今日尽君前。
雨中喜云渠李子过访山庄
作者：王廷陈
朝代：明

老去交情笃，春来野兴偏。忽闻冲雨过，远候出溪边。田犬随人后，山云落马前。何能避沾湿，徐步听鸣泉。相隔秪旬月，今逢素发繁。春林黄鸟集，晚岫白云屯。韶景惜遄逝，昵交嗟仅存。留君宵共寐，往事梦中论。
雨中喜云渠李子过访山庄·其一
作者：王廷陈
朝代：明

老去交情笃，春来野兴偏。忽闻冲雨过，远候出溪边。田犬随人后，山云落马前。何能避沾湿，徐步听鸣泉。
雨中喜云渠李子过访山庄·其二
作者：王廷陈
朝代：明

相隔秪旬月，今逢素发繁。春林黄鸟集，晚岫白云屯。韶景惜遄逝，昵交嗟仅存。留君宵共寐，往事梦中论。
雨中宿张子言家因示我苦雨之作
作者：王廷陈
朝代：明

高士衡门远市开，閒官羸马踏泥来。云重槛落秋城色，溜急瑎传暝壑哀。隐雾即看文采变，愁霖真羡古今才。沧波共看浮槎去，肯傍燕关望楚台。
雪中喜涂生数来
作者：王廷陈
朝代：明

念子贫到骨，佯狂颇自贤。未辞东郭履，频泛剡溪船。弹铗竟不遇，吹箫古有然。蛟龙本神物，变化知何年。
雪柬曹子
作者：王廷陈
朝代：明

君本建安子，来游京兆天。时闻郢中曲，共忆剡溪船。庭筱暝犹白，槛萝春欲烟。何当载酒过，一问子云玄。
题槎隐其兄为索
作者：王廷陈
朝代：明

秋城逢谢客，为道惠连贤。湖海将书剑，风烟泛舸船。生涯如范蠡，远意学张骞。岁访支机石，予惭卖卜仙。高踪一回首，郁郁斗牛边。
题陈子隐居
作者：王廷陈
朝代：明

爱君多野兴，筑室傍溪源。霜月芦花映，香风兰叶翻。卧闻春水至，坐听榜人喧。鸥鹭何多喜，龙蛇但久蟠。临流伤逝者，达命愿终焉。素业江乡在，高情栗里存。杨林垂钓艇，苔径读书轩。云叠窗中岫，霞开石上尊。苍藤齐刺壁，绿筱半遮门。岂厌渔樵侣，惟耽场圃言。园秋收芋栗，村晚纳鸡豚。岁月老将至，襟期谁与论。应知岩洞里，别自有乾坤。
饮汪氏庄
作者：王廷陈
朝代：明

芜秽贫家产，悲伤过客魂。野翁谈废坞，邻竖入颓垣。石鼎烧松叶，瓷罂藉竹根。那堪对摇落，寒日下孤村。
馆宾李子之归也诗纪别怀兼订来约
作者：王廷陈
朝代：明

岁晚江寒木叶稀，一尊临水送君归。携书莫厌生涯薄，拂剑频惊壮志违。绝壁孤云开曙景，乱山疋马傍残晖。相期转眼王正月，笑领诸孙启竹扉。
马侍御见访山中
作者：王廷陈
朝代：明

村巷传呼急，秋园报尔过。乌啼城日晓，鹰疾野风多。绣服临樵牧，花骢驻薜萝。霜威吾所惮，暂为假阳和。一辞金马籍，甘老白云岑。喜子今持斧，怜予此盍簪。各天晤不数，末路契逾深。徙倚庭前树，栖乌欲满林。
马侍御见访山中·其一
作者：王廷陈
朝代：明

村巷传呼急，秋园报尔过。乌啼城日晓，鹰疾野风多。绣服临樵牧，花骢驻薜萝。霜威吾所惮，暂为假阳和。
马侍御见访山中·其二
作者：王廷陈
朝代：明

一辞金马籍，甘老白云岑。喜子今持斧，怜予此盍簪。各天晤不数，末路契逾深。徙倚庭前树，栖乌欲满林。
驾入
作者：王廷陈
朝代：明

铙音传晚甸，芝火动春城。一路青阳送，千门紫气迎。龙鸾回国步，星月扈天行。大内通宵入，祥烟达旦生。
驾出
作者：王廷陈
朝代：明
体裁：五言律诗

享帝春正及，行天羽卫攒。百灵迎万乘，夹毂候千官。后骑回丹阙，前旌驻璧坛。伫瞻驰道上，佳气逐鸣銮。
驾幸南海子
作者：王廷陈
朝代：明

南郊初礼帝，上苑骋雄图。虎兕先声伏，车徒翼辇趋。网罗张一面，部曲用三驱。侍从群臣在，应知谏猎无。
鸷鸟四首
作者：王廷陈
朝代：明

鸷鸟化为鸠，形换性亦易。有时遭故群，敛翰自远避。石苦则生我，炙美毒滋多。吐炙乃茹苦，违欲以疗痾。鹍鹏运天池，斥鴳翔藩篱。大小各有适，何用相追随。蓼虫不徙葵，水虫不迁陆。习苦翻避甘，能寒岂慕燠。
鸷鸟四首·其一
作者：王廷陈
朝代：明

鸷鸟化为鸠，形换性亦易。有时遭故群，敛翰自远避。
鸷鸟四首·其三
作者：王廷陈
朝代：明

鹍鹏运天池，斥鴳翔藩篱。大小各有适，何用相追随。
鸷鸟四首·其二
作者：王廷陈
朝代：明

石苦则生我，炙美毒滋多。吐炙乃茹苦，违欲以疗痾。
鸷鸟四首·其四
作者：王廷陈
朝代：明

蓼虫不徙葵，水虫不迁陆。习苦翻避甘，能寒岂慕燠。
宫词
作者：王建中
朝代：明
体裁：七言绝句

绣得鸳鸯不上衣，懒临青镜画双眉。閒来女伴低声唤，同往南宫看奕棋。
白翁老公祖请告归淄青岁暮凄其离怀充斥漫赋绝句言别
作者：王建忠
朝代：明

圣明诏许赋归来，鸾鹤蹁跹海上回。多□□尘车马客，几人闲卧白云偎。柏府曾沾柱下霜，何缘画省谬为郎。临岐欲奏巴人曲，笑指南山晚正芳。青山海上梦曾疏，焚得银鱼却遂初。为问渔樵□识否，飘然旧是白尚书。
白翁老公祖请告归淄青岁暮凄其离怀充斥漫赋绝句言别·其一
作者：王建忠
朝代：明
体裁：七言绝句

圣明诏许赋归来，鸾鹤蹁跹海上回。多□□尘车马客，几人闲卧白云偎。
白翁老公祖请告归淄青岁暮凄其离怀充斥漫赋绝句言别·其三
作者：王建忠
朝代：明

青山海上梦曾疏，焚得银鱼却遂初。为问渔樵□识否，飘然旧是白尚书。
白翁老公祖请告归淄青岁暮凄其离怀充斥漫赋绝句言别·其二
作者：王建忠
朝代：明

柏府曾沾柱下霜，何缘画省谬为郎。临岐欲奏巴人曲，笑指南山晚正芳。
和石田翁落花诗七首
作者：王建极
朝代：明

翻红坠素两悠悠，王谢门前古陌头。镇日萦怀惊骤雨，一时和泪逐东流。莺将春色侵棋局，鱼衬寒香上钓钩。此际有人披绣闼，敛眉无语独含愁。惜花彩笔为传真，画就还惊花有神。月照空枝无那夜，风飘残萼奈何春。香魂应吊绮罗客，丽质终为兰麝尘。一度看来一惆怅，未知谁是不愁人。风净云和雨意新，残红点点委芳尘。眼穿此日凭栏客，肠断当年劝酒人。纸上只能添丽句，枝头无计驻残春。落英狼籍那堪触，密掣金铃鸟莫嗔。烟雨欺花肯放晴，落红日日唤愁生。已拚引被蒙头卧，更起巡檐信步行。蝴蝶梦寒双睡燕，杜鹃枝老独啼莺。绿阴冉冉天涯遍，十二楼头空月明。看花兴懒厌追陪，门掩春光强半回。红着树时风已妒，绿成阴处雨犹催。盈盈堆径阿谁惜，款款敲窗若个来。搅得情怀无可奈，呼童且覆掌中杯。万树飞花绕碧空，韶光应与昔年同。朱帘半卷胭脂雨，绣幕轻摇兰麝风。燕拂林霞分嫩绿，蝶翻草露湿妖红。玉人推枕春眠起，玉减金松一顾中。
和石田翁落花诗七首·其一
作者：王建极
朝代：明

翻红坠素两悠悠，王谢门前古陌头。镇日萦怀惊骤雨，一时和泪逐东流。莺将春色侵棋局，鱼衬寒香上钓钩。此际有人披绣闼，敛眉无语独含愁。
和石田翁落花诗七首·其七
作者：王建极
朝代：明
体裁：七言律诗

片片飞来东复西，倚门东望欲成迷。临风漫作开颜笑，带雨还为半面啼。狂罥游丝萦醉客，巧随流水赚渔㜎。须知欲尽犹堪惜，随处芳丛酒可携。
和石田翁落花诗七首·其七
作者：王建极
朝代：明

片片飞来东复西，倚门东望欲成迷。临风漫作开颜笑，带雨还为半面啼。狂罥游丝萦醉客，巧随流水赚渔腼。须知欲尽犹堪惜，随处芳丛酒可携。
和石田翁落花诗七首·其三
作者：王建极
朝代：明

风净云和雨意新，残红点点委芳尘。眼穿此日凭栏客，肠断当年劝酒人。纸上只能添丽句，枝头无计驻残春。落英狼籍那堪触，密掣金铃鸟莫嗔。
和石田翁落花诗七首·其二
作者：王建极
朝代：明

惜花彩笔为传真，画就还惊花有神。月照空枝无那夜，风飘残萼奈何春。香魂应吊绮罗客，丽质终为兰麝尘。一度看来一惆怅，未知谁是不愁人。
和石田翁落花诗七首·其五
作者：王建极
朝代：明

看花兴懒厌追陪，门掩春光强半回。红着树时风已妒，绿成阴处雨犹催。盈盈堆径阿谁惜，款款敲窗若个来。搅得情怀无可奈，呼童且覆掌中杯。
和石田翁落花诗七首·其六
作者：王建极
朝代：明

万树飞花绕碧空，韶光应与昔年同。朱帘半卷胭脂雨，绣幕轻摇兰麝风。燕拂林霞分嫩绿，蝶翻草露湿妖红。玉人推枕春眠起，玉减金松一顾中。
和石田翁落花诗七首·其四
作者：王建极
朝代：明

烟雨欺花肯放晴，落红日日唤愁生。已拚引被蒙头卧，更起巡檐信步行。蝴蝶梦寒双睡燕，杜鹃枝老独啼莺。绿阴冉冉天涯遍，十二楼头空月明。
丁未初度自述
作者：王弘诲
朝代：明

莫将箕斗问星躔，山泽形骸自辗然。衰谢易凋蒲柳质，劬劳难报蓼莪篇。谋身自拟龙蛇蛰，狎性聊依鸥鹭便。寄谢同心劳问讯，支离幸自保天年。丁未初秋月八日，吾今六十六年过。风云自庆明时遇，岁月堪怜暮景多。缑岭笙箫怀子晋，恒河津筏念弥陀。尧天舜日知何有，白石南山浩浩歌。
丁未初度自述·其一
作者：王弘诲
朝代：明

莫将箕斗问星躔，山泽形骸自辗然。衰谢易凋蒲柳质，劬劳难报蓼莪篇。谋身自拟龙蛇蛰，狎性聊依鸥鹭便。寄谢同心劳问讯，支离幸自保天年。
丁未初度自述·其二
作者：王弘诲
朝代：明

丁未初秋月八日，吾今六十六年过。风云自庆明时遇，岁月堪怜暮景多。缑岭笙箫怀子晋，恒河津筏念弥陀。尧天舜日知何有，白石南山浩浩歌。
七夕宴集
作者：王弘诲
朝代：明

帝里秋开宴，天孙晚渡河。共怜今夜雨，偏为别来多。落月移妆镜，轻云散绮罗。人间与天上，惆怅意如何。
三疏辞官未允漫述
作者：王弘诲
朝代：明

五湖投劾早，三疏拜恩迟。迂拙人皆笑，行藏我自疑。观生游可远，涉世静堪怡。若问图南翼，惟应海燕知。北阙无媒者，南音祇自操。鸿冥吾意足，狙喜众情劳。薄俗穷时见，微名醉里逃。济川成底事，鹭渚繫渔舠。世网辞朱绂，田家爱素风。隐应容傲吏，仕不废明农。经术慵何补，文章老未工。南枝怜越鸟，飞绝海天空。
三疏辞官未允漫述·其一
作者：王弘诲
朝代：明

五湖投劾早，三疏拜恩迟。迂拙人皆笑，行藏我自疑。观生游可远，涉世静堪怡。若问图南翼，惟应海燕知。
三疏辞官未允漫述·其三
作者：王弘诲
朝代：明

世网辞朱绂，田家爱素风。隐应容傲吏，仕不废明农。经术慵何补，文章老未工。南枝怜越鸟，飞绝海天空。
三疏辞官未允漫述·其二
作者：王弘诲
朝代：明
体裁：五言律诗

北阙无媒者，南音祇自操。鸿冥吾意足，狙喜众情劳。薄俗穷时见，微名醉里逃。济川成底事，鹭渚系渔舠。
三疏辞官未允漫述·其二
作者：王弘诲
朝代：明

北阙无媒者，南音祇自操。鸿冥吾意足，狙喜众情劳。薄俗穷时见，微名醉里逃。济川成底事，鹭渚繫渔舠。
与戴宫允高太史赏雪中白菊即席赋得角字
作者：王弘诲
朝代：明

玉龙昨夜奋鳞角，阴风玄云兢摧剥。晓来万卉总凋零，东篱秋色犹含璞。彩栏相倚斗轻盈，素质香肌炫奇卓。恍如细粉傅明妆，复似飞琼出新琢。乘兴山阴客正过，探杯彭泽聊为乐。君不见东园桃李春已残，蝶眠蜂老莺收啄。岁晚凌霜意态多，此情惟有寒梅觉。
丘园歌为少司成王师竹题
作者：王弘诲
朝代：明
体裁：古风

谁从城市理丘壑，三径园林小负郭。锦川瞥见堕芙蓉，英岭俄令混沌凿。神鳌顶上峙三山，巨灵掌中擘五岳。丰隆夜策雨师来，青天一面玄冥开。摇曳长虹跨碧水，轮菌玫瑰绣苍苔。绿竹森森敞亭榭，白云片片落樽罍。六月林间疑积雪，虚牖明窗自皎洁。静处常焚百合香，经行时采三花襭。重岚千仞起眉端，飞流十道沫如屑。若有人兮冠嵯峨，被薜荔兮带女萝。户内烟霞聊稳卧，倒屣招邀日相过。以兹搆楼字见贤，贤首高人踞上座。座上琼编护绛纱，胸中五色烂云霞。邺侯癖书藏满架，惠子多方陈五车。别有萧斋仅环堵，别有丈室拟净土。酒徒至此且踌躇，瞿昙老子閒挥麈。主人翱翔翰墨林，许身已比双南金。孤槎奉使华阳里，雄词扬马相浸淫。三吴豪士俱辟易，鞭挞中原无坚敌。鼎食不系鸿鹄心，垂天曾息鲲鹏翼。拄颊桐山佛顶茔，浮杯浉水鸭头绿。壶中浮丘天地宽，杖底卢敖寰宇窄。买断春风费几钱，何须踏遍长安陌。长安使者传尺书，不分幽人解玉鱼。簪笔来承金马诏，骊驹为驾蒲轮车。主人嗒尔谢山灵，猿鹤相猜鸥鸟惊。猿鹤亦莫猜，鸥鸟亦莫惊。清泉白石稔天性，朝市金门寄隐沦。君不见王先生廿载文章海内名，但道汉廷登三事，还长辟雍称五更。群衿坐拥门如水，疏槐寂寂鸣新莺。主人澹泊长如此，何必丘园老岁星。我披丘园图，我歌丘园曲。衡山山房四壁云，卧龙岗头数椽屋，至今千载留芳躅。平泉花木徒纷纷，埋没尘埃走狐鹿。终陪温树拂袖归，寄语丘园暂绾毂。
丘园歌为少司成王师竹题
作者：王弘诲
朝代：明

谁从城市理丘壑，三径园林小负郭。锦川瞥见堕芙蓉，英岭俄令混沌凿。神鳌顶上峙三山，巨灵掌中擘五岳。丰隆夜策雨师来，青天一面玄冥开。摇曳长虹跨碧水，轮菌玫瑰绣苍苔。绿竹森森敞亭榭，白云片片落樽罍。六月林间疑积雪，虚牖明窗自皎洁。静处常焚百合香，经行时采三花襭。重岚千仞起眉端，飞流十道沫如屑。若有人兮冠嵯峨，被薜荔兮带女萝。户内烟霞聊稳卧，倒屣招邀日相过。以兹搆楼字见贤，贤首高人踞上座。座上琼编护绛纱，胸中五色烂云霞。邺侯癖书藏满架，惠子多方陈五车。别有萧斋仅环堵，别有丈室拟净土。酒徒至此且踌躇，瞿昙老子閒挥麈。主人翱翔翰墨林，许身已比双南金。孤槎奉使华阳里，雄词扬马相浸淫。三吴豪士俱辟易，鞭挞中原无坚敌。鼎食不繫鸿鹄心，垂天曾息鲲鹏翼。拄颊桐山佛顶茔，浮杯浉水鸭头绿。壶中浮丘天地宽，杖底卢敖寰宇窄。买断春风费几钱，何须踏遍长安陌。长安使者传尺书，不分幽人解玉鱼。簪笔来承金马诏，骊驹为驾蒲轮车。主人嗒尔谢山灵，猿鹤相猜鸥鸟惊。猿鹤亦莫猜，鸥鸟亦莫惊。清泉白石稔天性，朝市金门寄隐沦。君不见王先生廿载文章海内名，但道汉廷登三事，还长辟雍称五更。群衿坐拥门如水，疏槐寂寂鸣新莺。主人澹泊长如此，何必丘园老岁星。我披丘园图，我歌丘园曲。衡山山房四壁云，卧龙岗头数椽屋，至今千载留芳躅。平泉花木徒纷纷，埋没尘埃走狐鹿。终陪温树拂袖归，寄语丘园暂绾毂。
中秋忽得穆叔变报惊疑未信遣人再访述怀
作者：王弘诲
朝代：明

楚些歌残安所之，谁堪死别续生离。渥洼騕袅空燕市，江海鱼龙恨鸱夷。双泪把书还字字，一尊伤往独时时。可怜牛渚槎边客，翻作山阳笛里悲。
临溪书院
作者：王弘诲
朝代：明

门巷时通车马，江湖远隔市朝。满地桑麻鸟雀，几家烟火渔樵。山色金鸡缭绕，水声文笔潺湲。藜杖频窥草阁，酒家遥指花村。水兰陂上花坞，杨柳渡头酒铛。赋就美人赤壁，歌听孺子沧浪。烟雨行踪雀舫，江湖心事鸥矶。渔父一竿钓艇，牧童三尺蓑衣。
临溪书院·其一
作者：王弘诲
朝代：明

门巷时通车马，江湖远隔市朝。满地桑麻鸟雀，几家烟火渔樵。
临溪书院·其三
作者：王弘诲
朝代：明

水兰陂上花坞，杨柳渡头酒铛。赋就美人赤壁，歌听孺子沧浪。
临溪书院·其二
作者：王弘诲
朝代：明

山色金鸡缭绕，水声文笔潺湲。藜杖频窥草阁，酒家遥指花村。
临溪书院·其四
作者：王弘诲
朝代：明

烟雨行踪雀舫，江湖心事鸥矶。渔父一竿钓艇，牧童三尺蓑衣。
九日同林宪副许给谏登明昌塔拜高皇帝玉音
作者：王弘诲
朝代：明

重阳风雨满城边，一笑登临万象先。玉旨辉煌天九五，珠崖浩瀚地三千。文明此日开昌运，颂述于时籍大贤。宝刹云浮空外矗，綵幡风动雾中翩。赤乌僧定知何日，白马经驼是几年。老我升高还自下，从君顾后又瞻前。东来紫气函关满，南望青松短壑悬。落帽风流知尚健，看花宁惜几留连。
九日同王慎斋馆丈游泛
作者：王弘诲
朝代：明
体裁：五言排律

客里重阳至，尊前旧侣同。回波侵岸柳，晚照映江枫。荡桨随鸥鹭，飞帆接雁鸿。十年一把臂，竟日两回瞳。离合论心外，浮沉笑口中。何人堪倒屣，而我自书空。流水知音在，阳春和句工。风云思宦达，辙迹叹途穷。老惜悲秋态，怀深报国衷。壮心徒耿耿，短发已蒙蒙。绿蚁澄秋色，黄花艳晚丛。巾疑元亮日，帽想孟嘉风。去矣怜王粲，行边别孔融。礼甘衰力就，情喜故交通。兰泽过渔父，萸囊系汉童。骚人怜蓟北，游子指江东。湖海凭看剑，乾坤任转蓬。豪吟矜杜甫，洒泪陋齐公。雾晓筵初接，宵长曲未终。何能穷别绪，且自息微躬。后会知仍健，当筵气正雄。
九日同王慎斋馆丈游泛
作者：王弘诲
朝代：明

客里重阳至，尊前旧侣同。回波侵岸柳，晚照映江枫。荡桨随鸥鹭，飞帆接雁鸿。十年一把臂，竟日两回瞳。离合论心外，浮沉笑口中。何人堪倒屣，而我自书空。流水知音在，阳春和句工。风云思宦达，辙迹叹途穷。老惜悲秋态，怀深报国衷。壮心徒耿耿，短发已蒙蒙。绿蚁澄秋色，黄花艳晚丛。巾疑元亮日，帽想孟嘉风。去矣怜王粲，行边别孔融。礼甘衰力就，情喜故交通。兰泽过渔父，萸囊繫汉童。骚人怜蓟北，游子指江东。湖海凭看剑，乾坤任转蓬。豪吟矜杜甫，洒泪陋齐公。雾晓筵初接，宵长曲未终。何能穷别绪，且自息微躬。后会知仍健，当筵气正雄。
九月望日郭司马毕冢宰魏司徒枉小斋赏菊因用杜韵赋谢
作者：王弘诲
朝代：明

环堵幽居祇自宽，披襟何意奉清驩。风流共听尚书履，意气真弹贡禹冠。竹叶且拚良夜醉，黄花堪对晚秋寒。德星并聚无劳奏，卿月中天万里看。
九月雪中对菊适王广文送酒侑以秋雪歌次韵奉答
作者：王弘诲
朝代：明

长怜菊花黄，不见雪花白。花雪两蹉跎，历落东西陌。今年雪白与花黄，平分秋色不相降。雪明似可添花色，花袅犹疑假雪香。生憎赏雪寻饯菊，一秋好景将过目。楚泽梁园漫品题，对酒高歌意随足。为问渊明玩菊时，有无六出含霜枝。为问浩然踏雪候，曾否繁英尚绕篱。此时花雪成两好，花亦不迟雪不早。但愿花前雪并妍，莫教雪后花增恼。古来竞斗梅与雪，祇今梅菊何差别。共保贞心耐岁寒，凛凛冰霜各争烈。懒散幽斋常宴眠，欲访故人无酒钱。却恐花雪成虚度，白衣怅望空悠然。广文先生意豁如，晓来助我金屈卮。几度花前共对雪，几度雪前共赋诗。怜君与我岁寒友，到处论文托尊酒。即今相对不尽欢，何处过从羡八斗。红光人面春风和，据案聊赓秋雪歌。因忆今年赋春雪，风流胜事尚未磨。不知此后陪清赏，秋雪何如春雪多。为尔临风数酬唱，新篇他日嗣阴何。
乞归候旨集杜
作者：王弘诲
朝代：明

叹息人间万事非，懒朝真与世相违。腐儒衰晚谬通籍，回首风尘甘息机。万里秋风吹锦水，千家山郭净朝晖。白沙翠竹江村暮，来岁于今归未归。江上形容吾独老，天涯霜雪霁全消。久知白发非春事，未有涓埃答圣朝。多病穷愁常阒寂，独能无意向渔樵。欲填沟壑惟疏放，回首扶桑铜柱标。干戈衰谢两相催，冬至阳生春又来。万事纠纷犹绝粒，百年多病独登台。新亭举目风景切，巫峡秋涛天地回。独把渔竿终远去，一生怀抱向谁开。故国平居有所思，江湖远适无前期。书签药囊封蜘网，清簟疏帘看奕棋。草木变衰行剑外，碧梧栖老凤凰枝。吏情更觉沧洲远，摇落深知宋玉悲。
乞归候旨集杜·其一
作者：王弘诲
朝代：明

叹息人间万事非，懒朝真与世相违。腐儒衰晚谬通籍，回首风尘甘息机。万里秋风吹锦水，千家山郭净朝晖。白沙翠竹江村暮，来岁于今归未归。
乞归候旨集杜·其三
作者：王弘诲
朝代：明

干戈衰谢两相催，冬至阳生春又来。万事纠纷犹绝粒，百年多病独登台。新亭举目风景切，巫峡秋涛天地回。独把渔竿终远去，一生怀抱向谁开。
乞归候旨集杜·其二
作者：王弘诲
朝代：明

江上形容吾独老，天涯霜雪霁全消。久知白发非春事，未有涓埃答圣朝。多病穷愁常阒寂，独能无意向渔樵。欲填沟壑惟疏放，回首扶桑铜柱标。
乞归候旨集杜·其四
作者：王弘诲
朝代：明

故国平居有所思，江湖远适无前期。书签药囊封蜘网，清簟疏帘看奕棋。草木变衰行剑外，碧梧栖老凤凰枝。吏情更觉沧洲远，摇落深知宋玉悲。
予自七十始制生棺题曰归息庵而繫以辞
作者：王弘诲
朝代：明
体裁：五言绝句

宇宙此蘧庐，循环自终始。梦觉总非真，瞬息通今古。
五指参天峰和丘文庄公韵
作者：王弘诲
朝代：明

地尽南溟气复连，五峰如指势擎天。浴光应捧咸池日，染翠疑探太乙烟。瑶岛露分仙掌湛，宝轮花傍佛支悬。寰中诸岳纷罗立，谁向鸿濛握化原。一柱波心五岳连，高标削翠界南天。谁将赤手排沧海，直上丹霄拾紫烟。钩弋晓穿云锦出，神符宵握斗枢悬。最怜建水挥文笔，卓立乾坤判道原。
五指参天峰和丘文庄公韵·其一
作者：王弘诲
朝代：明

地尽南溟气复连，五峰如指势擎天。浴光应捧咸池日，染翠疑探太乙烟。瑶岛露分仙掌湛，宝轮花傍佛支悬。寰中诸岳纷罗立，谁向鸿濛握化原。
五指参天峰和丘文庄公韵·其二
作者：王弘诲
朝代：明

一柱波心五岳连，高标削翠界南天。谁将赤手排沧海，直上丹霄拾紫烟。钩弋晓穿云锦出，神符宵握斗枢悬。最怜建水挥文笔，卓立乾坤判道原。
五老观梅图为温陵林和之题
作者：王弘诲
朝代：明

暗香疏影占春华，名擅西湖处士家。不及竹林觇五老，压尽人间万树花。大庾关门折赠时，东皇消息透寒枝。簪花紫帽知多少，野老无忘此日期。
五老观梅图为温陵林和之题·其一
作者：王弘诲
朝代：明

暗香疏影占春华，名擅西湖处士家。不及竹林觇五老，压尽人间万树花。
五老观梅图为温陵林和之题·其二
作者：王弘诲
朝代：明

大庾关门折赠时，东皇消息透寒枝。簪花紫帽知多少，野老无忘此日期。
人日
作者：王弘诲
朝代：明

春风来上苑，宫柳渐回青。帝里逢人日，天涯自客星。勋名频览镜，岁月几看蓂。寂寞怜杨子，谈玄独著经。
人日唐仁卿见过
作者：王弘诲
朝代：明

握手？驩共此辰，白门烟柳望中春。暖融残雪看徐尽，丽人韶华赏更新。渐老光阴如过客，虚生宇宙愧称人。椒盘柏酒寻常事，珍重尊前报主身。
人日唐仁卿见过
作者：王弘诲
朝代：明
体裁：七言律诗

握手�驩共此辰，白门烟柳望中春。暖融残雪看徐尽，丽人韶华赏更新。渐老光阴如过客，虚生宇宙愧称人。椒盘柏酒寻常事，珍重尊前报主身。
仁化司马明府邀游锦石岩
作者：王弘诲
朝代：明

白石苍烟半有无，锦岩春色霭清都。探奇地主逢司马，望气人寰集悬凫。阴洞微茫天一线，悬崖飘缀雨千珠。不妨跨鹤凌瑶岛，聊尔停骖醉玉壶。烟景桃源路不迷，停桡到处恣攀跻。丹台雾拥诸天近，紫府峰回万象低。二酉藏空馀石室，五丁方尽布金泥。法云似觉前身是，惆怅松关拟借栖。
仁化司马明府邀游锦石岩·其一
作者：王弘诲
朝代：明

白石苍烟半有无，锦岩春色霭清都。探奇地主逢司马，望气人寰集悬凫。阴洞微茫天一线，悬崖飘缀雨千珠。不妨跨鹤凌瑶岛，聊尔停骖醉玉壶。
仁化司马明府邀游锦石岩·其二
作者：王弘诲
朝代：明

烟景桃源路不迷，停桡到处恣攀跻。丹台雾拥诸天近，紫府峰回万象低。二酉藏空馀石室，五丁方尽布金泥。法云似觉前身是，惆怅松关拟借栖。
仙掌峰
作者：王弘诲
朝代：明

仙掌岧峣北斗傍，遥从太华斗寒芒。九霄承露寻常事，万古天门捧日光。
仲秋有事园陵同任白甫咏
作者：王弘诲
朝代：明

城市厌烦嚣，兹游惬吾素。平明辞国门，迥抱沧洲趣。林幽朝暾薄，野旷晴云护。维时秋气中，金飙散轻雾。驾言将安从，遥企陵园路。佳气正郁葱，王程戒朝暮。启处诚不遑，心赏讵云负。况兹同声侣，托乘相欢晤。壶觞时共适，鱼鸟一回顾。缅想尘外踪，于焉探隹句。登高愧大夫，搦管何当赋。
元日同郑春寰明府游仙岩
作者：王弘诲
朝代：明

仙令风流似永嘉，灵岩邀赏对韶华。携来彭泽山中酒，共访安期海上瓜。丹洞天开新岁月，瑶台春霭旧烟霞。胜游处处随凫舄，何必关门令尹誇。
元春祭祠堂因送时闻侄应贡之京
作者：王弘诲
朝代：明

门有车马客，驾言赴帝京。帝京欲何为，贡选随群英。韶华初献岁，芳草媚王程。维时当春祠，萃涣集幽明。煌煌我列祖，肸蚃见于羹。言念赠尚书，戊岁尝宾兴。典刑尚兹在，启佑我后生。吾兄两光禄，偕予集蓬瀛。池草昔赓和，叹逝泪益膺。而翁今望八，予亦近稀龄。慰见尔伯仲，联贡入承明。鹏先万里翼，鹤嗣九皋鸣。椿桂纪燕山，龙梅绍其馨。缅尔方髫岁，头角已峥嵘。乃今强仕日，屠刀始发硎。远大未有涯，持满戒盈倾。献赋入长杨，天子问姓名。巡檐听鹊喜，复此来相迎。游子天涯路，白头倚门情。临岐一尊酒，双鱼频寄声。
入贺万寿圣节
作者：王弘诲
朝代：明

新捧龙函上九天，重游钟阜岁华迁。辞家万里趋朝日，恋阙千官祝圣年。隐豹未深南海雾，悬鱼犹带北山烟。微臣旧有千秋鉴，拟向彤庭献御筵。十载金门忆九重，归来再听紫宸钟。忧时转觉丹心苦，致主堪怜白发慵。红日天边栽芍药，秋风江上任芙蓉。梅花纸帐扁舟梦，半入罗浮四百峰。
入贺万寿圣节·其一
作者：王弘诲
朝代：明

新捧龙函上九天，重游钟阜岁华迁。辞家万里趋朝日，恋阙千官祝圣年。隐豹未深南海雾，悬鱼犹带北山烟。微臣旧有千秋鉴，拟向彤庭献御筵。
入贺万寿圣节·其二
作者：王弘诲
朝代：明

十载金门忆九重，归来再听紫宸钟。忧时转觉丹心苦，致主堪怜白发慵。红日天边栽芍药，秋风江上任芙蓉。梅花纸帐扁舟梦，半入罗浮四百峰。
再到山庄漫兴
作者：王弘诲
朝代：明

身名幸自谢樊笼，招隐时来傍桂丛。鸟语惭能忘物外，鹿游应已惯山中。开帘东岭看初月，欹枕南窗听晚风。争席不须嫌野老，垂纶堪自拟渔翁。
冬夜同戴宫允邀徐殿读陈翰编过饮分韵
作者：王弘诲
朝代：明

鸣玉时能过我曹，开尊意气向人豪。钩藏席地欢踰剧，波捲谈天辩转高。避世醉乡容拓落，虚舟宦海纵游遨。酒阑跃马长安道，霜月苍茫照锦袍。
凤台图为张凤台侍御题
作者：王弘诲
朝代：明

凤凰台，凤凰台，西粤峥嵘何壮哉。层楼杰阁势崔嵬，丹崖绿水中天开。凤凰来兮渺何许，乃在苍梧之南、桂林之浦。昔闻隋代巢其阿，琅玕错落今可睹。凤去台空兮千年，高冈梧桐兮锁烟雨。迩来此中谁为主，复有人中之凤览德辉而来仪。雍雍喈喈鸣舜禹，池上千金市毛羽。龟背龙鳞兮九苞文，鸣銮佩玉兮五德舞。主人况复耽邃古，风流似厌簿书苦。匹缣写此高堂上，潇然吏隐沧洲伍。苍松白石兮参差，瑶草芝华兮安可数。尧山舜井纷相似，八桂七星隐吾几。凤凰飞兮何时还，且留巢兮山水间。极目兮远望，见凤凰台之深山。凤凰台上凤来去，主人梦游无定处。
初春感兴
作者：王弘诲
朝代：明

候晓追趋汉殿东，九重春色万方同。主恩接武云霄上，客鬓惊心岁月中。勋业明时看补衮，文章壮志愧雕虫。祥光夜出青藜杖，授简从容太乙宫。灯花良夜正交辉，欢赏君王愿不违。地胜六鳌凌海入，月明双凤带云飞。羽书北塞胡尘靖，冠盖中原乐事熙。更喜少微星始见，青宫当日籍音徽。
初春感兴·其一
作者：王弘诲
朝代：明

候晓追趋汉殿东，九重春色万方同。主恩接武云霄上，客鬓惊心岁月中。勋业明时看补衮，文章壮志愧雕虫。祥光夜出青藜杖，授简从容太乙宫。
初春感兴·其二
作者：王弘诲
朝代：明

灯花良夜正交辉，欢赏君王愿不违。地胜六鳌凌海入，月明双凤带云飞。羽书北塞胡尘靖，冠盖中原乐事熙。更喜少微星始见，青宫当日籍音徽。
初秋送陈元周明府移官归善
作者：王弘诲
朝代：明

翩翩凫舄振清秋，千里移官擅上游。棠树春风留建水，梅花晴月照罗浮。墨池朱沼寻坡老，勾漏朱明访葛侯。政简元龙堪卧治，思君应在合江楼。
初秋长安感怀
作者：王弘诲
朝代：明

客馆新秋至，空庭一叶飘。晚蝉鸣树近，归雁倚空遥。乱后乡书断，愁来浊酒销。故人多意气，秉烛对深宵。
初至京憩桥松上人兰若
作者：王弘诲
朝代：明

蓟北一为别，归来已四春。轮蹄行处旧，宫阙望中新。暂向忘机侣，言栖未定身。明朝趋走地，衣马任风尘。
别陆成叔山人
作者：王弘诲
朝代：明

与尔探奇处，片帆千里俱。宏编流艺苑，密义了文殊。论拟潜夫著，书堪答客娱。悠悠谁按剑，行矣慎明珠。结束东归去，湖山数驿程。人谁求剧孟，客岂失襧衡。落日幽兰操，秋风莼菜羹。乾坤双白眼，莫浪向人横。
别陆成叔山人·其一
作者：王弘诲
朝代：明

与尔探奇处，片帆千里俱。宏编流艺苑，密义了文殊。论拟潜夫著，书堪答客娱。悠悠谁按剑，行矣慎明珠。
别陆成叔山人·其二
作者：王弘诲
朝代：明

结束东归去，湖山数驿程。人谁求剧孟，客岂失襧衡。落日幽兰操，秋风莼菜羹。乾坤双白眼，莫浪向人横。
北上再发琼南阻寇·其一
作者：王弘诲
朝代：明

两度征途驻马频。三秋兵火独惊神。苦遭赤帜久为客，羞见白鸥常傍人。南国有怀书剑远，西风无那鬓毛新。乘槎天上知何日，试向溪边一问津。
北上再发琼南阻寇·其二
作者：王弘诲
朝代：明

独宿江村秋雨寒，天涯灯火共悲欢。忧君最属江湖切，怀阙其如道路难。万里驱驰戎马暗，百年心事水云閒。罗浮东去扶桑近，红日出门倚剑看。
华岩洞
作者：王弘诲
朝代：明

紫府藏阴洞，丹梯转石房。攀崖上鱼贯，蹑磴绕羊肠。景外烟花丽，空中色相忘。燃藜窥墨迹，怀古意何长。
卓锡泉
作者：王弘诲
朝代：明

鹿苑过幽径，龙池探细泉。迸珠穿窦出，浮玉绕阶旋。汲爨通香积，清虚象妙诠。流觞千古意，谁似永和年。
发白沙留别亲旧
作者：王弘诲
朝代：明

江津解缆早潮寒，歌罢骊驹强自宽。寓内君亲情并切，天涯兄弟别俱难。谁堪皓首劳商绮，敢道苍生望谢安。岐路茫茫芳草绿，云山凄断劝加餐。六看梅发建江滨，多难空馀一病身。阙下简书催物役，镜中衰貌愧冠绅。非才岂合频耽仕，薄禄长悲不逮亲。终拟投竿沧海畔，北山猿鹤漫窥人。
发白沙留别亲旧·其一
作者：王弘诲
朝代：明

江津解缆早潮寒，歌罢骊驹强自宽。寓内君亲情并切，天涯兄弟别俱难。谁堪皓首劳商绮，敢道苍生望谢安。岐路茫茫芳草绿，云山凄断劝加餐。
发白沙留别亲旧·其二
作者：王弘诲
朝代：明

六看梅发建江滨，多难空馀一病身。阙下简书催物役，镜中衰貌愧冠绅。非才岂合频耽仕，薄禄长悲不逮亲。终拟投竿沧海畔，北山猿鹤漫窥人。
发雷阳有司供张日侈赋此志愧
作者：王弘诲
朝代：明

翩翩车骑拥云从，负弩临邛令踰恭。语燕啼莺春宛转，红亭绿柳气蒙茸。千家涑水看司马，三顾南阳想卧龙。矫首当年惭父老，行藏何处定孤踪。
吊宫保海忠介公墓
作者：王弘诲
朝代：明

霜英不与众芳同，立懦廉顽振古风。一代乾坤扶正气，九天日月照孤忠。寒云黯淡沧溟外，古庙凄凉暮霭中。肃穆冠裳齐望拜，生刍一束意无穷。
吊少傅丘文庄公墓
作者：王弘诲
朝代：明

故相勋名垂宇宙，荒郊残碣想遗芳。疏松雷雨馀桢干，古屋尘埃自栋梁。经济一编留汗简，斗山百代重岩廊。斯文后死知谁是，通德衣冠集梓桑。
吊梁原沙
作者：王弘诲
朝代：明

沙老耽梨园，一往不复返。不知长夜台，何似沧浪馆。
同唐仁卿登谢公墩
作者：王弘诲
朝代：明

驱车出广陌，言访谢公墩。维时当朱明，霁景荡平原。轻霞浮夕照，远树澹芳村。习习薰风来，披襟涤嚣烦。眷言同心侣，山水供清尊。抗迹避城市，高咏狎兰荪。缅怀东山俦，往事难具论。逝者不可作，吊古空苔痕。而我与之子，吏隐偕白门。俯仰薄羁束，风雅霭孤骞。努力崇明德，寤言矢无谖。安知千载名，不与此山存。长啸过古刹，幽意已忘言。
同蒋明府游玉柱岩得莲字
作者：王弘诲
朝代：明

洞凿玲珑入，岩窥宛转穿。壶天标玉柱，大地涌金莲。会拟兰亭客，杯分阆苑仙。何当邀鹤驾，即此谢尘缘。
同陈仁甫郊行
作者：王弘诲
朝代：明

芳郊望不极，暇日正销忧。并是天边侣，而能物外游。远山含树断，一水抱城浮。日暮思乡处，浮云隔海陬。
同黎岱屿年丈海珠寺眺望
作者：王弘诲
朝代：明

珠海平看复此亭，群仙东下走沧溟。旌旗隐隐誇池水，音乐飘飘想洞庭。画舫夜浮江月白，离筵春傍柳条青。佳辰况喜临萧艾，泽畔何当笑独醒。
吕公洞
作者：王弘诲
朝代：明
体裁：七言绝句

青蛇拂袖气横秋，元洞留题可自由。莫道红尘人少识，松边隐约见华州。
吕梁行
作者：王弘诲
朝代：明

君不见吕梁悬水三十仞，盘涡转地石流迅。开凿疑留鬼斧工，胥涛鲧浪不停瞬。昔我维舟向此行，排山倒海势崩腾。百夫牵挽不得进，十步九折时洄潆。迩来沙嘴高于石，沧桑转盻俱陈迹。二洪上下成安流，行人无事惊辟易。辛苦官家事齧桑，投璧沉马犹皇皇。往事徒闻说坡老，镌功勒石今昂藏。模糊半已迷蝌斗，纵横错落龙蛇走。笔峰似与洪争奇，千秋遗迹同岣嵝。我生好古更怀贤，摩挲巉刻成新篇。吁嗟，吕梁可平碑可灭，惟有高名终古常流传。
和叶台山少宗伯赠别用韵
作者：王弘诲
朝代：明

歌罢骊驹日已西，白门回首意含悽。尊前明月孤鸿暮，雪里梅花万树低。沧海波恬鸥鹭稳，碧梧春老凤凰栖。还丹总就君休问，祇待功成锡命圭。
咏史示儿
作者：王弘诲
朝代：明

姬旦赋鸱鸮，流言亦坎坷。不智与不仁，圣人且有过。投杼动慈颜，按剑明珠挫。由来天性间，情理俱无奈。唐虞世已远，殷周道未坠。上嘉下乐间，无可无不可。吾闻采薇子，清风起廉懦。延陵挹高悰，达节亦可贺。文王如可师，周公岂欺我。儿曹尚勉旃，圣贤亦人做。亲亲之谓仁，敬长之谓义。仁义本并行，夷齐则皆是。学夷曰从父，学齐曰尊君。君父各有当，情理贵无愆。所以民无称，仲尼谓至德。亶父岂不慈，伯季亦奚择。大人有不为，义在无信果。正名岂为迂，言行必求可。至理谅斯在，明训炳丹青。归求有馀师，箪豆戒徇名。
咏史示儿·其一
作者：王弘诲
朝代：明

姬旦赋鸱鸮，流言亦坎坷。不智与不仁，圣人且有过。投杼动慈颜，按剑明珠挫。由来天性间，情理俱无奈。唐虞世已远，殷周道未坠。上嘉下乐间，无可无不可。吾闻采薇子，清风起廉懦。延陵挹高悰，达节亦可贺。文王如可师，周公岂欺我。儿曹尚勉旃，圣贤亦人做。
咏史示儿·其二
作者：王弘诲
朝代：明

亲亲之谓仁，敬长之谓义。仁义本并行，夷齐则皆是。学夷曰从父，学齐曰尊君。君父各有当，情理贵无愆。所以民无称，仲尼谓至德。亶父岂不慈，伯季亦奚择。大人有不为，义在无信果。正名岂为迂，言行必求可。至理谅斯在，明训炳丹青。归求有馀师，箪豆戒徇名。
喜郑广文见过
作者：王弘诲
朝代：明

江上别来今几年，一尊相对帝城边。幽居正尔耽诗兴，薄禄犹堪给酒钱。潦倒宁辞中散驾，投留应设广文毡。黄金得士知君是，白雪凭谁拟共传。
地震梦中得诗
作者：王弘诲
朝代：明

气运南来尽海邦，风流宁用数诸姜。魁奇振古标群岛，轰烈从今闹几场。五百明良扶地轴，三千礼乐破天荒。恁谁寄语东坡老，眼力何人较最长。
墨池清兴卷为琼山少府宋任宇题
作者：王弘诲
朝代：明

閒草黄庭换白鹅，墨池深处赞弦歌。主恩得尔知无负，松下长吟意若何。彩毫挥就仲卿家，文藻翩翩汉吏誇。铁锁银钩应解道，梦中曾否笔生花。
墨池清兴卷为琼山少府宋任宇题·其一
作者：王弘诲
朝代：明

閒草黄庭换白鹅，墨池深处赞弦歌。主恩得尔知无负，松下长吟意若何。
墨池清兴卷为琼山少府宋任宇题·其二
作者：王弘诲
朝代：明

彩毫挥就仲卿家，文藻翩翩汉吏誇。铁锁银钩应解道，梦中曾否笔生花。
夏日同樊寓公柯袁郑三孝廉游天宁寺登怀坡堂诸古迹
作者：王弘诲
朝代：明

古寺楼台几废兴，入门双树叩山僧。空斋载酒随缘到，飞阁观潮问路登。心叩如来传法密，迹寻坡老旧游曾。风流河朔怜同调，清话能消过雨蒸。
夏日同陈仁甫陈公望游净业寺
作者：王弘诲
朝代：明

禅房聊驻马，心赏惬幽期。水阔人烟远，云閒客意迟。杯深堪避暑，兴到共裁诗。今日青莲畔，还同白社时。古寺藏幽境，高城驻晚凉。林深烟欲暝，荷净水含香。野意随鸥泛，芳心逐燕忙。翛然薄尘网，欲此借僧床。野色连城堞，香风暗芰荷。蝉声依树近，鸟语隔花多。钟定分僧饭，芦深隐钓蓑。追欢吾意足，宁羡习池过。暂辍鹓鸾侣，来寻鸥鹭群。野烟行处断，山色坐中分。曲路萦丹壑，空亭驻白云。幽凄堪寄傲，即此谢尘氛。落日帘垂照，轻风席引凉。幽香浮别涧，寒气漾横塘。松偃檐前盖，荷裁泽畔裳。相看聊酩酊，□路坐俱忘。风尘容吏隐，懒散意何如。洞里寻花径，岩间借草庐。堤平朝度马，波定晚窥鱼。咫尺城边路，宁令芒屐疏。
夏日同陈仁甫陈公望游净业寺·其一
作者：王弘诲
朝代：明

禅房聊驻马，心赏惬幽期。水阔人烟远，云閒客意迟。杯深堪避暑，兴到共裁诗。今日青莲畔，还同白社时。
夏日同陈仁甫陈公望游净业寺·其三
作者：王弘诲
朝代：明

野色连城堞，香风暗芰荷。蝉声依树近，鸟语隔花多。钟定分僧饭，芦深隐钓蓑。追欢吾意足，宁羡习池过。
夏日同陈仁甫陈公望游净业寺·其二
作者：王弘诲
朝代：明

古寺藏幽境，高城驻晚凉。林深烟欲暝，荷净水含香。野意随鸥泛，芳心逐燕忙。翛然薄尘网，欲此借僧床。
夏日同陈仁甫陈公望游净业寺·其五
作者：王弘诲
朝代：明

落日帘垂照，轻风席引凉。幽香浮别涧，寒气漾横塘。松偃檐前盖，荷裁泽畔裳。相看聊酩酊，□路坐俱忘。
夏日同陈仁甫陈公望游净业寺·其六
作者：王弘诲
朝代：明

风尘容吏隐，懒散意何如。洞里寻花径，岩间借草庐。堤平朝度马，波定晚窥鱼。咫尺城边路，宁令芒屐疏。
夏日同陈仁甫陈公望游净业寺·其四
作者：王弘诲
朝代：明

暂辍鹓鸾侣，来寻鸥鹭群。野烟行处断，山色坐中分。曲路萦丹壑，空亭驻白云。幽凄堪寄傲，即此谢尘氛。